Ovogodišnja konferencija se bavila izazovima održivog razvoja, doprinosom pojedinaca, države i korporativnog sektora u postizanju društvene jednakosti i otklanjanju štete nastale prirodnim nepogodama koje su prethodnih godina pogodile Balkan, SAD i nekoliko država u Aziji. Posebna pažnja je posvećena ulaganju u društvene promene, pitanjima zapošljavanja i pružanja podrške mladima u regionima širom sveta.\nEvropski fondacijski centar je iskoristio prisustvo velikog broja aktera da prikupi ideje za svoje strateško planiranje a, u okviru konferencije je dodeljena i nagrada Compass čiji je dobitnik nedavno preminuli “pionir i vizionar filantropije” Pjer Mario Velo, bivši generalni sekretar italijanske fondacije Cariplo.\nPored programa koji se održavao u Milanskom kongresnom centru, učesnici su imali mogućnost da posete i nekoliko organizacija, društvenih i umetničkih pokreta i socijalnih preduzeća širom Milana kao i paviljon civilnog društva na svetskoj izložbi EXPO, čija je glavna tema „Nahranimo planetu. Energija za život“ .\nSledeća generalna skupština i konferencija Evropskog fondacijskog centra održaće se narednog maja u Amsterdamu.


Radojičić o novim merama u Beogradu: Dodatna vozila javnog prevoza i kontrole stajališta i vozila | Blok vesti\nRadojičić o novim merama u Beogradu: Dodatna vozila javnog prevoza i kontrole stajališta i vozila\nGradonačelnik Beograda Zoran Radojičić najavio je da će u okviru novih mera za suzbijanje epidemije koronavirusa, narednih dana na ulicama glavnog grada biti 1.641 vozilo javnog prevoza, što je za 236 više nego prethodnih dana. Dodao je da će 15 patrola komunalne milicije stalno na terenu obilaziti stajališta i kontrolisati da li građani nose maske u javnom prevozu.\nNavodeći da je za 24 časa, u kovid sistemu Beograda obavljeno 4.300 pregleda, od kojih 2.800 prvih, gradonačelnik je, posle sednice gradskog Kriznog štaba na kome su razmatrane mere koje je doneo Republički krizni štab, najavio da će u okviru novih mera, koje podrazumevaju ograničenje rada ugostiteljskih objekata i tržnih centara do 18 časova, na svakom vozilu javnog prevoza biti istaknut optimalan broj putnika kao i da će se dezinfekcija vršiti pojačano.\n"Na sednici Kriznog štaba insistirao sam da na ulicama bude maksimalan broj vozila, tako da će ih biti 236 više nego prethodnih dana", rekao je gradonačelnik za Radio televiziju Srbije.\nNavodeći da je Beograd "jako miran posle 21 sat", on je rekao da je komunalna milicija u saradnji sa inspekcijskim službama juče obavila kontrolu u 114 objekata u glavnom gradu, kao i u četiri tržna centra i da je utvrđeno da su dva objekta radila van propisanog radnog vremena dok je u jednom objektu bilo više gostiju od dozvoljenog.\n"Komunalna milicija je prethodnih dana prekinula šest privatnih žurki, ali nije suština da se izbegavaju mere nego da svi zajedno posvećeno priđemo borbi protiv epidemije jer nas čeka teška zima", rekao je Radojičić.\nDodao je da je u odnosu na ukupan broj inficiranih u Srbiji, u Beogradu prethodnih dana zabeležen manji pad, Radojičić je ipak upozorio da je epidemiološka situacija "vrlo ozbiljna".\n"Pre dve nedelje je u Beogradu bilo 50 odsto novozaraženih u Srbiji a sada je negde oko 37 odsto. To je mali pad, ali imamo i dalje 2.000 novoinficiranih dnevno što je veliki broj. Lekari su iscrpljeni, zdravstveni sistem je na granici izdržljivosti. Zato je važno da svako bude svestan toga i da svako da doprinos", rekao je gradonačelnik Beograda.\nPrevious articleOVOLIKO NIJE ZARAĐIVAO NI DOK JE IGRAO: Bekam se pojavljuje u video igrici, biće rekordno plaćen!\nNext articleEvropska agencija za lekove: Do kraja godine ili početkom iduće moguće odobrenje prve vakcine protiv korone


RTS :: Gramatik prvi put u Beogradu\nMuzika Gramatik prvi put u Beogradu\nutorak, 03. okt 2017, 13:41 -> 14:11\nSvetski poznati slovenački muzičar i producent Gramatik, sa prebivalištem u Njujorku, prvi put će nastupiti uživo, u pratnji gitare i klavijature, u Beogradu, u četvrtak 23. novembra u „Belekspo centru“, u okviru evropske turneje "Re:coil Tour Live". Pored Gramatika, te večeri, publika će imati priliku da čuje i projekat „Gramofondži lajv ekspirijens“, koji okuplja neke od najboljih muzičara iz Srbije.\nOdrastavši uz zvuke izvođača američkog hip hopa (RZA, Dr Dre, Guru i di-džej Premijer) i evropsku elektronsku muziku iz ranih 2000-ih godina, Gramatik je stvorio karakterističan stil, koji je mešavina pravaca kao što su dabstep, elektro, trip hop, hip hop i glič. To ga je izdvojilo na muzičkoj sceni i donelo mu popularnost širom sveta, a njegovi di-džej setovi izrasli su u pravo koncertno iskustvo.\nGramatik je izdao devet studijskih albuma, tri EP-a, veliki broj singlova i remiksa, a 2013. godine je osnovao sopstvenu izdavačku kuću „Loutemp rekordings“ (Lowtemp Recordings), koja sarađuje sa inspirativnim i ambicioznim umetnicima iz celog sveta.\nGodinu dana kasnije nominovan je za evropsku MTV nagradu, a početkom prošle godine izdao je svoj poslednji album – Epigram, ispraćen produženim izdanjem Epigram Deluxe sa remiksima i neobjavljenim instrumentalima.\nSada završava novi materijal, koji će biti objavljen u narednih nekoliko nedelja.\nTokom svoje tri svetske turneje nastupao je širom Amerike i Evrope, kao i na festivalima „Lolapaluza“, „Koačela“, Ostin siti limits“, „Ultra“, „Bonaru“, „Siget, „Sonar“, „Glastonberi“ i mnogim drugim. Takođe, bio je i deo festivala „Egzit“ i „Si dens“.\nKarte za beogradski nastup Gramatika, u produkciji „Blendera“, nalaze se u prodaji na svim prodajnim mestima „Eventima“, kao i putem prodajne mreže „Gigstiks“, po ceni od 1.790 dinara za parter i 2.290 dinara za VIP.


Odlukom trenera Vladana Milojevića i Hans-Ditera Flika, odabrane su startne postave za meč Crvene zvezde i Bajerna iz Minhena, a vrednosti tih ekipa su drastično razlike.\nStartna postava Bajern Minhena za meč 5. kola Lige šampiona na Marakani vredi na fudbalskom tržištu čak 485 miliona evra! Najskuplji je Kutinjo (90), a slede Alkantara (70), Levandovski (65), Koman (60), Gorecka (50) i Toliso (40). Njih šestorica su, ujedno, skuplji od cele ekipe za koju se odlučio Milojević.\nNaime, kada je o početnih 11 Crvene zvezde reč, njena vrednost je 33 miliona, što je 14,7 puta manje od Bajernove postave. Najskuplji igrač crveno-belih je Marko Marin (šest miliona) a za njim slede Degenek sa četiri, odnosno Borjan, Rodić i Garsija sa po 3,5 miliona evra.


Zastava EU i njeni simboli, ilustrativna fotografija\nFrancuska je zemljama članicama Evropske unije (EU) poslala takozvani “non-paper” u kome se traži “obnovljeni pristup” u procesu proširenja prema zemljama Zapadnog Balkana. Od Evropske komisije (EK) se traži i da do januara 2020. godine objavi novu metodologiju u pristupnom procesu koja bi se primenjivala prilikom otvaranja pristupnih pregovora sa zemljama kandidatima.\nRadio Slobodna Evropa (RSE) imao je uvid u ovaj dokument u kojem se naglašava da su “prespore” duboke političke, ekonomske i socijalne transformacije, koje su potrebne za buduće pristupanje Evropskoj uniji, te da su nedovoljne konkretne koristi za građane u zemljama kandidatima.\nU ovom dokumentu, zvanični Pariz potvrđuje “nedvosmislenu podršku” evropskoj perspektivi zemalja Zapadnog Balkana i smatra da ceo region pripada Evropi po svojoj istoriji, kulturi i geografiji.\n“Bliže veze sa Evropskom unijom jedini su način da se ove države konsoliduju, zasnivajući se na vladavini zakona i otvorenim i pluralističkim društvima, baveći se svojim ekonomskim i socijalnim razvojem”, stoji u francuskom dokumentu.\nNaime, prema francuskom stajalištu, takozvani obnovljeni pristup trebalo bi da se zasniva na četiri principa, koji obuhvataju:\nCelokupan proces pridruživanja prema francuskom stajalištu bi trebalo da bude “postepeniji i podsticajniji”.\n“Jednom kada se pregovori otvore, proces integracije se više ne bi zasnivao na otvaranju velikog broja tematskih poglavlja, već na nekoliko uzastopnih faza, koje bi formirale koherentne blokove politika i šemu koju je EU uspostavila, imajući u obzir specifične karakteristike svakog kandidata, gde je to prikladno”, stoji u dokumentu.\nVladavina prava i osnovna prava, prema francuskom predlogu, ostali bi integralni zahtev od trenutka otvaranja pregovora i ostali bi takvi u svim oblastima tokom procesa.\nKandidatske zemlje bi morale da prilagode svoje institucionalne i administrativne sposobnosti potrebi efikasnog učešća u različitim politikama. A konačno pristupanje, prema francuskom predlogu,odlučiće se na osnovu ispunjavanja opipljivih ciljeva ekonomske i socijalne konvergencije.\nFrancuska predviđa i dodatnu finansijsku pomoć u predpristupnom procesu za Zapadni Balkan što podrazumeva veće predpristupne instrumente, ali i pristup strukturalnim fondovima koji su sada rezervisani samo za zemlje članice EU.\nKljučni predlog francuske države tiče se usvajanja principa reverzibilnosti jer se smatra da bi to obezbedilo kredibilitet i podsticajnu prirodu procesa.\nZvanični Pariz je mišljenja da je ovaj princip potreban za rešavanje situacija u kojima država kandidat, delimično ili uopšte ne ispunjava određene kriterijume, ili prestaje da ispunjava preuzete obaveze.\nU tom slučaju, prema francuskom dokumentu, odgovor EU bi bio postepen i proporcionalan veličini i ozbiljnosti propusta, a kretao bi se od obustave finansijske pomoći pa sve do opšte suspenzije, u slučaju da su dovedene u pitanje osnovne vrednosti Evropske unije.\nFrancuska strana je u više navrata isticala neophodnost promene pristupa u pregovorima o članstvu, te je otvaranje novih pregovora uslovljavala promenom metodologije. Ovo je bio razlog zašto je Francuska na samitu Evropskog saveta polovinom oktobra blokirala odluku o otvaranju pristupnih pregovora sa Severnom Makedonijom i Albanijom.


Momirović stopirao nabavku od pet miliona za redizjan logotipa "Puteva"! -\nMinistar građevinarstva, saobraćaja i infrastrukture Tomislav Momirović izjavio je da je stopirao problematičnu nabavku Puteva Srbije iz prethodnog perioda, u vezi sa logom koje to preduzeće koristi.\nKako je ranije pisao naš portal, Javno preduzeće Putevi Srbije naručilo je javnu nabavku izrade logoa za preduzeće u vrednosti od 5.000.0000 dinara, odnosno nešto više od 42 hiljade evra. Pomenuto preduzeće deo je resora koji kao ministar pokriva Tomislav Momirović, a na čelu pomenutog javnog preduzeća je njegov kum, Miloš Adamović.\nMomirović je poručio u izjavi za Tanjug da neće dozvoliti nikakvo nenamensko trošenje narodnih para.\nUpitan da prokomentariše to što se u javnosti pojavila infromacija da su Putevi Srbije kao javno preduzeće naručili javnu nabavku izrade logoa za preduzeće u vrednosti od pet miliona dinara, što je nešto više od 42.000 evra, Momirović je odgovorio:\nNapisi u medijima nisu tačni, a inače nabavka, iz prethodnog perioda, je stopirana, objašnjava ministar.\n“Govorkanja na društvenim mrežama jednostavno nisu tačni. Između ostalog i zbog ovakvih stvari sam došao na ovo mesto, da budem čvrst i odlučan i da ne dozvolim nenamensko trošnje narodnih para. Vezano za neka budžetiranja u prošlosti koja su bila upitana, ona su stopirana i takvih stvari neće biti dok sam ja ministar”, naveo je on.\nKaže da će se dok je on ministar veoma pažljivo trošiti državni novci, kao i u preduzećima koja su u nadležnosti resora koji vodi.\n“Zato je važno da imamo čvrstu strukturu i u ministarstvu i u preduzećima i da tu budu odgovorni i kredibilni ljudi koji su neupitni u rukovođenju”, naglasio je Momirović.


Rebalans budžeta Beograda usvojen bez dostave materijala odbornicima – DnevniZurnal\nRebalans budžeta Beograda usvojen bez dostave materijala odbornicima\nby admin 15/02/2022, 15:54 1.9k Views\nBeogradski odbor Stranke slobode i pravde (SSP) ocenio je danas da je Srpska napredna stranka, kao poslednji akt trenutne gradske vlasti, “uradila još jednu nečuvenu stvar i usvojila rebalans budžeta Beograda za 2022. bez dostave materijala odbornicima”. Prvo je pitanje kako je moguće da posle samo mesec dana od usvajanja budžeta usvajaju rebalans, navodi se u saopštenju.\n„Pretpostavljamo da su napravili predizborni panflet i puno džepova iz kojih će se voditi kampanja ove nazadne vlasti za Beograd“, ocenili su iz SSP-a.\nPitaju i ko je i kako od tih odbornika, uključujući Aleksandra Šapića, glasao za rebalans koji niko nije video.\n“Oni upravljaju tako novcem Beograđana, kako se ne upravlja ni kućnim budžetom. Ne možemo zamisliti da nam komšija donese neki papir, a mi zatvorenih očiju damo novac i pustimo ga da radi sa našom kućom šta hoće”, navedeno je u saopštenju.\nIz SSP-a smatraju da je jedina dobra vest “da je to poslednja odluka koju je ovaj saziv doneo i da ovi ljudi više nikada neće da odlučuju o Beogradu od 3. aprila”.\nSkupština Beograda usvojila je danas rebalans budžeta glavnog grada za 2022. godinu u iznosu od 166 milijardi dinara, odnosno 1,441 milijardi evra, za koji je zamenik gradonačelnika Goran Vesić rekao da je najveći u istoriji grada.\nКako je na sednici obrazložio zamenik gradonačelnika, razlog rebalansa budžeta, nakon mesec i po dana od njegovog donošenja, jeste u povećanim prihodima, odnosno u tome što se budžet planiran konzervativno ili sa najmanje mogućim očekivanim prihodima.


OTAC NESTALOG SPLIĆANINA U SUZAMA POSLAO MOLBU GRAĐANIMA SRBIJE! Za sada postoje dve verzije događaja (FOTO) - Beograd24\nAutor Redakcija Beograd24\t Objavljeno Jan 2, 2022\nN1 nezvanično saznaje da su ga snimile kamere levo od “Gotika”, kod pristaništa za brodove. Desno od “Gotika”, nalazi se brodić koji organizuje rečne ture, odnosno obilazak grada, tako da je on morao da prođe pored nekoliko lokala.\nRečna policija s dva čamca pretražuje reku, dok je Matejev otac Nenad i dalje u Beton hali, pored kafića “Gotik” u kom je poslednji put viđen njegov sin.\n– Policijski službenici od trenutka prijave o nestanku u skladu sa zakonom preduzimaju sve mere i radnje u cilju pronalaska nestalog mladića, navodi se u saopštenju – saopštili su danas iz MUP Srbije.


Tenzija u svlačionici Mančester junajteda zbog Nemanje Matića - Sportska centrala\nNaslovna Fudbal Tenzija u svlačionici Mančester junajteda zbog Nemanje Matića\nTenzija u svlačionici Mančester junajteda zbog Nemanje Matića\n13 nov 2018. 10:17\nPojedini fudbaleri Mančester junajteda zameraju treneru Žozeu Murinju što previše veruje srpskom igraču Nemanji Matiću, koji, prema pisanju engleskih medija, ne zadovoljava igrom na utakmicama svog tima.\nNemanja Matić igra konstantno u Mančester junajtedu od svog dolaska iz Čelsija 2017. godine, ali ove sezone se uklopio u sivilo ekipe. Međutim i u nekim boljim utakmicama ,,crvenih đavola“, Matić se nije istakao, a nedeljna utakmica protiv Mančester sitija u kojoj je tim Žozea Murnja poražen sa 3:1 doneo je nove kritike na račun reprezentativca Srbije.\nEngleski mediji su ga okrivili za treći gol koji je i definivitno rešio susret, ali su istakli da ni njegova igra na sredini terena nije bila na nivou očekivanog.\nKako javlja ,,Tajms“ Murinjo odbija da Matića zbog slabe forme u poslednje vreme izostavi iz startne postave, što je prouzrokovalo malu ,,pobunu“ u svlačionici Mančester junajteda.\nMurinjo je nakon utakmice sa Mančester sitijem loše izdanje svoje ekipe objasnio time što je Maruan Felaini morao da odigra meč od početka, što nije bilo po planu, jer je predviđeno da njegovo mesto zauzme Pol Pogba, koji je zbog povrede propustio utakmicu.


Beindesign - Sakupi/Baci/Recikliraj\nKampanjaSakupi, Baci, Recikliraj\nProgram primarne separacije otpada na teritoriji opštine Arilje je pilot projekat na čijim iskustvima Ministarstvo poljoprivrede i zaštite životne sredine planira da uvede separaciju otpada u svim opštinama širom Srbije. Beindesign studio je angažovan da osmisli vizuelni identitet kampanje koja je predstavljala početak projekta.\nKao nosilac kampanje osmislili smo logo "Sakupi, Baci, Recikliraj" koji na jasan način predstavlja proces selekcije otpada, kao i slogan "Arilje reciklira" sa idejom buđenja interesovanja i motivacije lokalnog stanovništva za doprinos rešavanju problema u ovoj opštini.\nKlijent: V+O Communications\nPozitivan stav za zdravije okruženje\nZa uspešan projekat ovog tipa neophodna je spremnost i razumevanje, kao i bliska saradnja između građana i lokalne vlasti. Sprovedeno istraživanje je pokazalo da su najvažnije interesne grupe majke i mladi. Cilj kampanje je primarno bio da se podigne svest o važnosti i prednostima separacije otpada. Pored brendiranja kanti i kamiona, dizajnirali smo i ostali promotivni materijal koji je pratio kampanju.


Poseta Vučića Kosovu – još jedno veliko ništa | Kolubarske Blog\nAleksandar Vučić u Kosovskoj Mitrovici (foto: screenshot rts)\nPoseta Vučića Kosovu – još jedno veliko ništa\nDogodila se i ta istorijska poseta Vučića Kosovu. Naravno da nije bilo lako i jednostavno, jer kod njega ništa nije jednostavno, takoreći i odlazak na pišanje zahteva detaljnu dramaturgiju, uz direktan televizijski prenos. Tako bilo i ovoga puta, Holivud može da uči, kako se uz loše parametre postiže rekordna gledanost. Dakle, bila je to još jedna vrhunska akciona komendija, u režiji Vučića i njegovih eksperata za manipulaciju.\nKad se činilo da neće na Kosovo, u Briselu nije hteo da se sastane sa Tačijem, u direktnom televizijskom prenosu je saopštio da će da ide. I to prvo na Gazivode, što je bio razlog nesporazuma, i dodatnog rada na scenariju, vele da je Amerika insistirala da mu se dozvoli da dođe na Gazivode. I Vučić je krenuo, tačno 8. septembra, istog dana kada je krunisan Dušan Silni 1331. godine. Pa vidite da li je to slučajno.\nPrvi dan je protekao kako se poželeti može, Vučić je slao miroljubive poruke, sve je bilo pokriveno kamerama, svi su bili na licu mesta sa predsednikom, čak je i "Pink" privremeno ukinuo "Zadrugu", Vučić je tukao sve rekorde gledanosti. Onda se, naravno nenadano, dogodila epizoda "Banje", Albanci su blokirali put koji je vodio do sela u dreničkoj oblasti. Kao najhrabriji lider, Vučić je uzviknuo: Vi ostanide, ja idem! Vulin je napustio TV studio, uz poruku: Ne pitajte me kako će Srbija reagovati ako napadnu predsednika! Predsednik, ipak, nije otišao u Banje, meštanima sela se obratio preko telefona, postrojeni narod, sve sa decom, je plakao slušajući svog prerdsednika, koji im nije došao u posetu "da ne bi ugrozio njihovu bezbednost". Kulminacija bezčašća i manipulacije.\nOnda se dogodio istorijski govor predsednika u Kosovskoj Mitrovici, kad nego tačno u podne. Bilo je mnogo bilborda "Dobro došao, predsedniče", postera i zastava sa istom porukom (što je deo pomoći Srbima na Kosovu), bilo je oko 10 000 naroda, koji je stigao sa Kosova, ali i autobusima iz centralne, istočne i južne Srbije. Svi su bilo prisutni, jedino ne bilo predstavnika Crkve, koja bojkotovala predsednika, vele da su dečanski monasi, sa vladikom Teodosijem, pobegli u Novi Pazar.\nPa šta je rekao Vučić gospodin u svom najvažnijem govoru, najavljivano je da će pred Srbima sa Kosova izneti plan za Kosovo. Nije rekao ništa, rekao je da rešenje nije na vidiku, nema nacrta rešenja, nismo ni blizu njega, ali da moli boga da ga bude, te da mu je namera da obezbedi kompromisno rešenje. I rekao je: Kada budemo imali šta da vam kažemo oko rešenja, nećemo saopštiti ni u Beogradu, ni u Briselu, nego vama ovde.\nAko nije doneo rešenje, doneo je pare, obećao je investicije za svih deset srpskih opština, kao i oblasti gde su Srbi manjina, uložiće se više nego ikad, stotine miliona evra, a samo za plate Srba na Kosovu Srbija godišnje izdvaja 71 milion evra. Svi su aplaudirali. I svi su, na primeru brojnih bilborda, hiljada plakata i zastavica sa predsednikovim likom, mogli da vide da se već ulaže više nego ikad.\nIstorijski i najvažniji govor najvećeg predsednika je repriziran odmah po okončanju. Predsednikov analitičar, Krstić gospodin, je u studiju rekao da je poseta bila "kompleksna". Na istu temu se javio i od pameti nezavisni "Informer", sa prve strane, uz Vučićevu sliku, javlja: Neće nam oteti naše Kosovo!\nPre 1 dan 6 sati u Iz redakcije\nPre 6 dana 10 sati u Zlatno doba


Bosch Akumulatorska ugaona brusilica GWS 060193A30L\nPočetnaShopAKUMULATORSKI ALATAkumulatorske brusiliceBosch Akumulatorska ugaona brusilica GWS 18-125 V-LI, 060193A30L\nŠifra artikla: 060193A30L\nŠifra artikla: 060193A30L Kategorije: Akumulatorske brusilice, AKUMULATORSKI ALAT Oznake: aku brusilica, Bosch aku brusilica, bosch brusilica, GWS 18-125 V-LI\nBosch Akumulatorska ugaona brusilica GWS 060193A30L je alat sa najvećom efikasnošću skidanja materijala i sečenja u svojoj klasi sa jednim punjenjem akumulatora. Poručite na sajtu u samo par klikova ili nas kontaktirajte preko telefona.\nBosch Akumulatorska ugaona brusilica GWS 060193A30L – Najsnažnija 18 V ugaona brusilica\n2×5,0 Ah L-Boxx\nUkoliko imate problema prilikom poručivanja proizvoda na sajtu, posetite našu stranicu uputstvo za kupovinu kako biste nesmetano poručili proizvod. Dostava podrazumeva porudžbine za celu Srbiju. Isporuka robe se vrši isključivo na teritoriji Republike Srbije u saradnji sa firmama DS Expres ili AKS Express. Isporuka van teritorije Srbije nije moguća.\nBudite prvi koji će oceniti “Bosch Akumulatorska ugaona brusilica GWS 18-125 V-LI, 060193A30L” Odustani od odgovora


Pogledajte kako će izgledati moderni most na Savi – DOM INFO |\nPoznati beogradski most se ruši i podiže se njegova modernija varijanta koja će koštati 63 miliona eura.\nVremešni, privremeni i svakako skromni most za Beograd koji se spušta ka rijekama tako će postati samo staro gvožđe, a zamjeniće ga potpuno nova, moderna konstrukcija, piše Blic.\nOsim prepoznatljive siluete tramvajskog mosta, koji sada ima svega dvije saobraćajne i jednu pješačku traku, novi most biće potpuno drugačiji.\nU oba smjera postojaće po dvije saobraćajne trake, desna širine 3,5 metara i lijeva pola metra uža. Uz to, u sredini mosta će biti postavljena i dva šinska kolosijeka, koji moraju da posluže bilo za tramvajski, bilo za metro saobraćaj.\nMjesta na mostu biće i za biciklističke, pješačke i servisne staze, a njihove dimenzije moraju da budu u skladu sa propisima.\nBeograđani su već bili u prilici da u javnosti vide jednu od verzija budućeg mosta koju potpisuje holandski biro Syb van Breda, na kojoj se jasno vidi da tramvajski (metro) i drumski prevoz prolaze jednim, a pješaci i biciklisti drugim nivoom.\nUpravo taj uzdignuti nivo bio bi prava atrakcija – šetalište i biciklističke staze ispod lučne konstrukcije okružene zelenilom. Međutim, to je samo jedna od mogućnosti koja je data u konkursnoj dokumentaciji.\nKada će novi (stari) most, međutim, biti završen, veliko je pitanje, pošto se već kasni sa zacrtanom dinamikom.


Organizatori protesta u Kruševcu demantovali da je osoba sa puškom njegov organizator\n► Organizatori protesta u Kruševcu demantovali da je osoba sa puškom njegov\nFoto: Beta / Jelena Mandić\nOrganizatori protesta "Jedan od pet miliona" u Kruševcu demantovali su danas u saopštenju da je Dejan Plavšić organizator protesta u tom gradu.Kako su organizatori naveli, informacija da je Plavšić organizator pojavila se na portalu Kurira.\n"Na portalu Kurira, a što je prenelo još mnogo medija ne proveravajući istinu i navode koji su izneti, osvanula je velika laž da je Dejan Plavšić organizator protesta u Kruševcu. Mi to odlučno demantujemo i obaveštavamo javnost da on nema nikakve veze sa organizacijom protesta, niti sa bilo kim iz organizacije istog", navedeno je u saopštenju koje su potpisali organizatori protesta "Jedan od pet miliona" u Kruševcu.\nSaopštili su i da osuđuju svaki poziv na nasilje te da osuđuju pisanje Kurira kao "lažno i skandalozno".\n"Način na koji tabloidi pišu o našim protestima i imputiranje ljudi koji ne pripadaju organizaciji, fabrike laži i obmana i propagandna glasila aktuelnog režima, upravo jesu jedan od razloga zbog kojih smo na ulicama Kruševca i Srbije", navedeno je u saopštenju.\nDodaje se da "današnji pokušaj da se protest diskredituje i uruši je još jedan od loših marketinških trikova naprednjaka i da im neće proći".\nPortal kurir.rs objavio je danas da je "jedan od vođa protesta opozicije u Kruševcu otvoreno, naoružan do zuba, zapretio nasiljem", navodeći da je "Dejan Plavšić, koji u tom gradu učestvuje u protestima kao član Republikanske stranke, postavio na Fejsbuku fotografiju na kojoj drži 'kalašnjikov' i poručuje da bi uskoro mogao da počne ustanak, jer se, kako kaže, napatilo šljama".\nStudenti iz Jedan od pet miliona peti dan blokiraju zgradu Rektorata\nStudenti iz udruženja Jedan od pet miliona danas peti dan blokiraju zgradu Rektorata Univerziteta u Beogradu.\nRektorski kolegijum neće dozvoliti sprečavanje normalnog rada Rektorata\nRektorski kolegijum Beogradskog univerziteta saopštio je danas da su studenti iz udruženja "Jedan od pet miliona" prekršili dogovor i pravila kućnog reda, te da Rektorat ne odobrava...\nPopović: Spremni smo da razgovaramo sa studentima Jedan od pet miliona, mora doći do kompromisa\nRektorka Univerziteta u Beogradu Ivanka Popović izjavila je danas da su predstavnici Rektorata spremni da razgovaraju otvoreno sa studentima "Jedan od pet miliona" i da očekuju oređenu...\nStudenti Jedan od pet miliona ne dozvoljavaju zaposlenima da udju u zgradu Rektorata\nStudenti "Jedan od pet miliona", koji četvrti dan blokiraju zgradu Rektorata Beogradskog univerziteta(BU) od jutros ne dozvoljavaju zaposlenima te ustanove da udju u zgradu.\nMila Jovanović iz udruženja "Jedan od pet miliona" izjavila je da su se predstavnici udruženja sastali danas sa rektorkom Univerziteta u Beogradu Ivankom Popović, prorektorom i...


Albanija proterala iranske diplomate - Sputnjik Srbija\n17:02 15.01.2020 (osveženo 17:27 15.01.2020) Preuzmite kraći link\nSajed Ahmed Hoseini Alast i Mohamed Peimanemati su proglašeni nepoželjnim osobama, pošto ih je Vlada u Tirani optužila da se „bave stvarima nespojivim“ sa pravilima diplomatske službe i Bečkom konvencijom.\n„Predstavnici Islamske republike Iran su zamoljeni da odmah napuste albansku teritoriju“, objasnio je albanski ministar spoljnih poslova Gent Čakaj, a preneo je RTS.\nAlbanija je već godinama u lošim odnosima sa Iranom, pre svega jer je bivši premijer Salji Beriša svojevremeno pružio utočište grupi iranskih disidenata, koje Teheran smatra „izdajnicima i teroristima“.\n„To je veoma mala, ali i veoma zla evropska država, u kojoj američki elementi sarađuju sa iranskim izdajnicima i kuju planove protiv Islamske republike“, rekao je prošle sedmice iranski verski lider ajatolah Ali Hamnei.\nAlbanska policija je prošlog leta objavila da je predupredila teroristički napad iranskih obaveštajaca na kompleks kod Drača, koji pripada disidentima iz Mudžahedin el Kalka, kao i da su u celu operaciju umešani i turski kriminalci.\nPolicija u Tirani je objavila i da je pre nekoliko meseci, nakratko, ispitivala glavnog iranskog operativca, ali da je pušten zbog nedostatka dokaza. Pre nekoliko godina uhapšen je i turski kriminalac, koji je nekako umakao iz kućnog pritvora.


Finansijska podrška privrednicima za obuku radnika 06 maja, 2022\nNacionalna služba za zapošljavanje raspisala je Javni poziv za realizaciju programa obuke za potrebe poslodavca za zaposlenog u 2022. godini. Privrednici koji se prijave i ispunjavaju uslove iz javnog poziva mogu dobiti finansijsku pomoć do...\nIzabrani direktori Apoteke i Sportskog centra 05 maja, 2022\nNa sednici Skupštine grada Požarevca za vd direktora Apotekarske ustanove izabrana je Tatjana Činč a za vd Sportskog centra ponovo je postavljen Tomica Stojanović. Odbornici su usvojili i finansijske izveštaje o radu ustanova čiji...\nOtvoren Uskršnji etno festival u Poljani 25 aprila, 2022\nU porti manastira Sestroljin održan je još jedan Uskršnji etno festival. Ove godine je održan po 17. put, iako je trebala da bude 19. manifestacija po redu zato što zbog kovida nije bilo festivala...\nPovodom Dana vojske položeni venci na spomenik „Sloboda“ 21 aprila, 2022\nGradonačelnik Grada Požarevca Saša Pavlović i predsednik Skupštine grada Požarevca Predrag Mijatović kao i predstavnici Centra za obuku kopnene vojske Požarevac su povodom Dana vojske položili vence na spomenik „Sloboda“ u Požarevcu. ...\nZavršena ulica ka Severnom bloku nove industrijske zone 14 aprila, 2022\nGradonačelnik Grada Požarevca Saša Pavlović sa saradnicima obišao je ulicu Nova 4 u Severnom bloku nove industrijske zone. Radovi na ovoj ulici iznosili su oko 22 miliona dinara, ona je dužine 700 metara sa...\nPrijem za učenike iz inostranstva 13 aprila, 2022\nU okviru projekta „Naše različitosti su naše blago“ koje se realizuje preko projekta "Erasmus+", u Svečanim salonima gradskog zdanja upriličen je prijem za učenike iz škola Severne Makedonije, Litvanije, Rumunije i Turske. Goste je...


23/06/2021 | 18:30 | Autor: SRNA\nSavjet ministara je, na prijedlog Ministarstva spoljne trgovine i ekonomskih odnosa, donio odluku o dopuni odluke o imenovanju ekspertskog tima za praćenje stanja i aktivnosti u vezi sa problematikom odlaganja radioaktivnog otpada i istrošenog nuklearnog goriva na lokaciji Trgovske gore.\nTrgovska goraFoto: ilustracija\nUzimajući u obzir novonastalu situaciju prouzrokovanu učestalim zemljotresima u Hrvatskoj i BiH, ekspertski tim je ovom odlukom dopunjen stručnjacima za regionalnu geologiju, zemljotrese i seizmička ispitivanja, hidrotehniku i procjenu uticaja na životnu sredinu, te predstavnikom nevladine organizacije "Grin tim", saopšteno je iz Savjeta ministara.\nMinistri su danas usvojili informaciju Regulatorne agencije za radijacionu i nuklearnu bezbjednost BiH o planiranim i preduzetim aktivnostima na realizaciji preporuka iz izvještaja o izvršenoj reviziji učinka o temi "Aktivnosti institucija BiH na osiguravanju radijacione i nuklearne bezbjednosti".\nPreporuke se odnose na upravljanje radioaktivnim otpadom, postupanje institucija u vezi sa pitanjem potencijalne izgradnje skladišta ili odlagališta radioaktivnog otpada u susjednoj Hrvatskoj u blizini granice sa BiH, aktivnosti koje provodi Inspektorat Agencije, kao i monitoring radioaktivnosti u životnoj sredini.\nU vezi sa iznalaženjem potencijalne lokacije za buduće centralizovano skladište radioaktivnog otpada i istrošenih radioaktivnih izvora u BiH, Agencija je od Savjeta ministara i entitetskih vlada zatražila da imenuju nove ili potvrde ranije imenovane predstavnike u komisiju koja će se baviti analizom dosadašnjih posjeta potencijalnim lokacijama i predlagati konačno rješenje za centralizovano skladište.\nAgencija smatra da je potrebno preduzeti konkretne korake u koje bi bili uključeni svi relevantni predstavnici vlasti kako bi ovo pitanje bilo konačno riješeno.\nKada je u pitanju postupanje u vezi sa mogućom izgradnjom skladišta/odlagališta radioaktivnog otpada na Trgovskoj gori, u Hrvatskoj, Savjet ministara je krajem prošle godine formirao ekspertski i pravni tim koji se bave ovim pitanjima.\nShodno tome, aktivnosti su intenzivirane i preduzima se sve što je u moći institucija BiH kako bi se Hrvatska spriječila u namjeri da odlaže radioaktivni otpad i istrošeno nuklearno gorivo na Trgovskoj gori, dodaje se u saopštenju.\nRegulatorna agencija za radijacionu i nuklearnu bezbjednost zadužena je da informaciju dostavi Predstavničkom domu Parlamentarne skupštine BiH i Kancelariji za reviziju institucija BiH.\nSavjet ministara je, na prijedlog Ministarstva bezbjednosti, donio odluku o izmjenama odluke o formiranju radne grupe za izradu izmjena i dopuna Pravilnika o čuvanju i uništavanju oduzete droge, psihotropnih supstanci, biljaka iz kojih se može dobiti droga i prekursora.\nU radnu grupu je imenovan novi šef Odsjeka za suzbijanje zloupotrebe droge u Ministarstvu bezbjednosti Dragan Vukadin.\nRadna grupa je zadužena da u roku od 18 mjeseci sačini izmjene i dopune Pravilnika o čuvanju i uništavanju oduzete droge, psihotropnih supstanci, biljaka iz kojih se može dobiti droga i prekursora.\nMinistarstvo bezbjednosti će, nakon prikupljenih potrebnih mišljenja, Prijedlog izmjena i dopuna Pravilnika dostaviti Savjetu ministara na razmatranje i usvajanje.\nNa prijedlog Ministarstva civilnih poslova, ministri su usvojili izvještaj o zaključivanju memoranduma o saradnji u oblasti sporta između Ministarstva civilnih poslova i Ministarstva ljudskih resursa Mađarske.\nMemorandumom, koji su 16. marta u Sarajevu potpisali ministar civilnih poslova u Savjetu ministara Ankica Gudeljević i ministar spoljnih poslova i trgovine Mađarske Peter Sijarto, predviđena je saradnja institucija zaduženih za sport dvije zemlje kroz zajedničke aktivnosti i razmjene iskustava.\nPredviđena je i saradnja sportskih udruženja i saveza u oblasti različitih sportskih disciplina vrhunskog sporta kroz učešće u zajedničkoj obuci, turnirima, tradicionalnim sportskim manifestacijama, kao i razmjena srodnih sportskih disciplina i osoblja /trenera, menadžera, medicinskog osoblja/, podsticanje učešća stručnjaka na sportskim seminarima, simpozijumima i konferencijama u organizaciji obje strane koji su od zajedničkog interesa, te organizovanje bilateralnih sportskih okupljanja s ciljem razmjene iskustava, kao i konsultacije na rekonstrukciji i održavanju sportskih objekata.\nSavjet ministara zadužio je Ministarstvo civilnih poslova da izvještaj uputi u dalju proceduru i dostavi Predsjedništvu BiH.


USVOJENO: Istraga posledica NATO bombardovanja – RTV SUNCE Arandjelovac\nHome » Srbija » USVOJENO: Istraga posledica NATO bombardovanja\nZa predlog predsednice parlamenta Maje Gojković glasalo je 156 poslanika, niko nije bio protiv niti uzdržan, dok jedan poslanik nije glasao.\nPoslanik Demokratske stranke Balša Božović ocenio je da vlast formiranjem komisije za istragu posledica NATO bombardovanja “bilduje patriotski kapacitet” i predložio komisiju za utvrđivanje posledica politike 1990-ih, dok mu je predsednica skupštine Maja Gojković odgovorila da je dobro da Srbija čuje kakav je stvarni politički stav demokrata.\n“Ono što je nama loše jeste što smo odmah znali da će ova komisija, kada sledi rešavanje kosovskog pitanja i kosovskog čvora, da služi za dnevnu politiku”, rekao je Božović.\nOptužujući vlast da želi “da bilduje patriotski kapacitet”, Božović je rekao da oni koji pokušavaju da utvrde da je osiromašeni uranijum štetan ne moraju ni da se sastaju zbog toga, jer je to poznato.\n“Zašto 1999. godine niste vodili računa o zdravlju građana i zašto se tada nije vodilo računa o štetnim efektima koje je izazvalo NATO bombradovanje”, upitao je Božović.\nPredlažući komisiju za utvrđivanje posledica politike devedesetih godina, Božović je rekao da “ne postoji bomba koja je odnela toliko života i unesrećila ljude kao ta politika”.\nU nastavku je Božović dobio opomenu predsedavajućeg koji ga je pozvao da ne vređa.\nIz poslaničkih klupa odgovorila mu je Maja Gojković koja je inače i predložila formiranje Komisije koja treba da utvrdi posledice po zdravlje građana i životnu okolinu posle NATO bombradovanja 1999. godine.\nOna je prethodno rekla da to ne treba politizovati i da svi građani žele da saznaju istinu.\n“Imam zamerku što ste prekidali Balšu Božovića u govoru”, rekla je Gojković predsedavajućem, navodeći da Božovićev govor pomaže svima u parlamentu da znaju kako će demokrate glasati.\n“Da je jedno ono što govore u medijima, da će svakako podržati formiranje komisije. S druge strane, parlament je pravo mesto da se javno pred građanima Srbije iznese stvarni politički stav i to smo danas imali prilike da čujemo”, primetila je Gojković.\nOna je istakla da se takva diksusija nije mogla čuti u italijanskom parlamentu kada su njihove kolege radile istu stvar.\nPrevious: Albanci s Kosova uzimaju državljanstvo Srbije?\nNext: UŽIVO: Đoković – Nišikori, nije dobro, pa odlično!


Stevanović: "Dokazali smo evropski kvalitet" - Sportske.net\nStevanović: "Dokazali smo evropski kvalitet"\nTrener VK Radnički Kragujevac Uroš Stevanović izjavio je da će pobeda nad aktuelnim prvakom Evrope pozitivno uticati na samopouzdanje ekipe jer su igrači posle dva poraza u LŠ shvatili da poseduju evropski kvalitet.\nVaterpolisti Radničkog iz Kragujevca upisali su u sredu prvu pobedu u grupnoj fazi Lige šampiona pošto su na plivalištu SC "Park" savladali aktuelnog prvaka Evrope.\nU reprizi prošlosezonskog finala Lige šampiona Radnički je ubedljivo savladao Barselonetu i tako se revanširao španskom klubu za prošlogodišnji poraz.\n"Ovo je veoma velika pobeda za nas, ne samo zbog bodova i daljih šansi za plasman na 'fajnal-siks', već i zato što smo sami sebi dokazali da imamo kvalitet za Evroligu, kao što smo to činili i u kvalifikacijama" rekao je trener Radničkog Uroš Stevanović.\nKragujevčani su u prva dva susreta izgubili od Pro Reka i Olimpijakosa a duel sa Barselonetom bio im je prvi u Ligi šampiona nakon novogodišnjih i božićnih praznika.\n"Nismo znali u kakvoj smo formi posle odmora i praznika. Počeli smo meč sa nešto slabijom odbranom, ali kada smo u drugom poluvremenu stvari postavili na svoje mesto, primili smo samo jedan gol i mislim da nam je to donelo pobedu" konstatovao je Stevanović.\nJedan od najzaslužnijih za trijumf Radničkog bio je golman Stefan Živojinović, koji je na ovoj utakmici dobio prednost u odnosu na Zdravka Radića.\n"Dobili smo trenutnog klupskog šampiona Evrope i jako sam srećan i zadovoljan zbog toga. Dosta nam znači ova pobeda, pogotovo što je ostvarena u nezgodnom trenutku. Na kraju mogu da zaključim da smo velikim zalaganjem, trudom i timskom igrom izvojevali pobedu" kazao je Živojinović.\n"Šumadinci" nakon tri odigrane utakmice zauzimaju treću poziciju u grupi "A" sa skorom 1-2 s tim što će Breša imati priliku da ih "preskoči" bude li večeras savladala Eger na domaćem bazenu.


DS: Ružić da prestane da skriva podatke o obolelim učenicima i nastavnicima - Glas Šumadije\nNaslovna > Doba korone > DS: Ružić da prestane da skriva podatke o obolelim učenicima i nastavnicima\n10/09/2021 10/09/2021 689Ostavi komentar na DS: Ružić da prestane da skriva podatke o obolelim učenicima i nastavnicima\nResorni odbor za obrazovanje Demokratske stranke traže od ministra Ružića da javno na sajtu Ministarstva prosvete objavi broj učenika i nastavnika koji su zaraženi od Covid-19. Kako se navodi u saopštenju Demokrata, oni traže da taj broj bude objavljen i redovno ažužiran za svaku opštinu i školu zasebno i da se ministarstvo striktno pridržava semafor modela koji je samo propisalo.\nU saopštenju se još navodi i da se zahteva da se svim učenicima i nastavnicima obezbedi odgovarajuća oprema za onlajn nastavu.\nPo mojim saznanjima, samo u Sokobanji koja ima oko 16.000 stanovnika ima već preko 230 obolelih građana, a Krizni štab nije imao nijedan sastanak kako bi razmatrao novonastalu situaciju. Upravo zbog neangažovanja i nereagovanja, veliko je nepoverenje u mere koje se donose. Posledice neblagovremene reakcije su veliki broj bolesne dece i prosvetnih radnika, reklaje članica Resora za obrazovanje Demokratske stranke,Tanja Nikolić.\nOna je istakla i da ukoliko već postoji potreba za prelazak na onlajn nastavu, moraju da postoje i uslavi za istu.\nU mnogim sredinama i dalje postoje deca koja nemaju tehničke mogućnosti da prate onlajn nastavu, jer nemaju odgovarajuću opremu ili internet. Iako sredstva potrebna za tehičko opremanje ove dece nisu velika, niko ne reaguje na apele direktora škola i nastavnika. Zbog toga, Demokratska stranka traži od Ružića da svim školama obezbedi opremu koja nedostaje, jer ulaganje u obrazovanje nije trošak, nego investicija, zaključula je Nikolić.\nDemokratska stranka je navela i da traži od predsednika Srbije, kao i od članova Vlade Srbije da svi, bez izuzetka, napokon počnu da poštuju mere koje su sami propisali, ako očekuju da to isto čine i svi nastavnici i učenici.\nTagovi: Branko Ružić Demokratska stranka Ministarstvo obrazovanja nastavnici onlajn nastava Škole Tanja Nikolić učenici\nRadnci Fijat plastika nastavljaju štrajk – U pregovorima nema pomaka


Konačna procena radne grupe koju čine predstavnici Ministarstva saobraćaja, direktori „Železnica Srbije“ i konsultanti Svetske banke, jeste da iz „Železnica Srbije“ treba da ode 6.180 ljudi, računajući i one koji odlaze u penziju.\nIako je bilo reči da će taj broj zaposlenih biti otpuštan u narednih pet godina, ispostavilo se da je scenario daleko mračniji.\nNaime, u dokumentu “Plan reforme železnice 2016-2020”, koji je usvojila radna grupa a u koji je “Blic” imao uvid, piše da će smanjenje broja zaposlenih biti završeno krajem 2016. i početkom 2017. Za ceo proces država je obezbedila 39 miliona evra kojima bi trebalo da se pokriju troškovi za otpremninu 6.150 ljudi.\nPočetkom sledeće godine biće raspisan socijalni program za one koji dobrovoljno budu želeli da odu i njima će biti ponuđena otpremnina u visini od 220 evra po godini staža.\nTo znači da će neko ko je radio 30 godina dobiti oko 6.600 evra.\nDrugi talas dobrovoljnog otpuštanja biće organizovan krajem 2016. Procene radne grupe su da će na ovaj način iz „Železnica“ otići 4.800 ljudi.\nPotom će uslediti otpuštanje na osnovu tehnološkog viška, a takvih će, piše u planu, biti 829.\nOni će imati pravo na otpremninu u skladu sa Zakonom o radu. Prema njihovoj računici, to će biti oko 175 evra, odnosno za tri decenije rada oko 5.250 evra.\nSvi će pre odlaska biti prebačeni u preduzeće AD “Železnice Srbije”. Tokom naredne dve godine u penziju bi trebalo da odu 242 zaposlena, a do 2020. još 309 radnika.\nOTKAZ ZA JOŠ 1.400 RADNIKA Ford planira da kraja godine ukine radna mesta, minule godine bez posla ostalo 7.000 ljudi\nPOSLEDICE PANDEMIJE Hrvatska privredna komora otpušta 30 odsto zaposlenih


Beta\t 30. novembra 2015. 18:05\nProdavci u SAD su i ove godine ponudili specijalne popuste za kupovinu na internetu, premda desetogodišnja tradicija kupovine na “sajber ponedeljak” gubi na snazi, pošto kupci sada stalno kupuju preko interneta.\nOčekuje se, ipak, da će danas biti zabeležena najveća prodaja preko interneta ikada, pošto se očekuje prodaja za više od tri milijarde dolara.\nKupovina preko interneta uticala je na smanjenje klasične kupovine – deluje da su užurbane gomile kupaca na “crni petak”, dan velikih rasprodaja posle Dana zahvalnosti, stvar prošlosti. Ove godine je u SAD na “crni petak” prodata roba za 10,4 milijardi dolara, dok je prošle prodato za 11,6 milijardi dolara, pokazuju preliminarni podaci.\nS porastom internet kupovine na Dan zahvalnosti i “crni petak”, došlo je i do smanjena aktivnosti na “sajber ponedeljak”.\n“Kupci su shvatili da je internet mesto za povoljne kupovine u svako vreme, svakog dana”, rekao je Džin Alvarez iz kompanije Gartner.\nProdavci su još od početka novembra počeli da nude povoljne kupovine i više ne čekaju ponedeljak da iznesu ponude za “sajber ponedeljak”. Amazon je izneo dobre ponude još u subotu dok je Volmart krenuo sa svojim “sajber” ponudama u nedelju uveče.\nNaziv “sajber ponedeljak” skovao je ogranak Nacionalnog udruženje trgovaca na malo (NRF) za prodaju preko interneta Shop.org kako bi se podstakla kupovina preko interneta. Ime je takodje trebalo da podstakne ljude da kupuju dok su na poslu, pošto su u kancelarijama bile brže internet konekcije, ali sada većina ljudi ima širokopojasne internet veze.\nOčekuje se da će današnji “sajber ponedeljak” biti dan s najvećom prodajom preko interneta s više od tri milijarde dolara vrednom prodatom robom. To će biti i šesta godina uzastopce kako se povećava prodaja na sajber ponedeljak.


Krov suda u Gračanici pao na starački dom i deo kontejnerskog naselja\n► Krov suda u Gračanici pao na starački dom i deo kontejnerskog naselja\nU popodnevnim časovima, usled jakog vetra došlo je do urušavanja krovne konstrukcije sa novosagrađene zgrade Osnovnog suda u naselju Padalište u Gračanici, koji je potom pao na obližnji objekat Staračkog doma i kontejnerskog naselja. U tom incidentu nije bilo povređenih, saopšteno je iz opštinskog Odeljenja za zdravstvo i socijalnu zaštitu, prenosi Gračanica online.\nOpštinske službe su brzom intervencijom uspele da evakuišu korisnike Staračkog doma i ugrožene stanovnike kontejnerskog naselja čiji su objekti oštećeni, navodi Gračanica onlajn.\nDeo krovne konstrukcije, koji se sa novoizgrađene zgrade Osnovnog suda srušio na Starački dom napravio je veliku materijalnu štetu na tom objektu.\nOpštinske javne službe i službe za vanredne situacije još uvek su na terenu.\nPredsednik opštine Gračanica, Srđan Popović, nalazi se na licu mesta, a sa svojim najbližim saradnicima obišao je i evakuisane štićenike Staračkog doma i stanovnike kontejnerskog naselja na Padalištu.\n"Na svu sreću u ovom incidentu nije bilo povređenih. Zahvaljujući brzoj intervenciji opštinskih službi evakuisani su ljudi, koji su uplašeni. Tražićemo da se ceo projekat oko izgradnje suda ispita i utvrdi odgovornost za očigledno loše radove", kazao je Popović.\nPrema rečima direktora urbanizma, Dejana Jovanovića za novu zgradu Osnovnog suda u Gračanici, odnosno njenu izgradnju, projekat i nadzor, Opština Gračanica nije bila nadležna. Projekat i sredstva za izgradnju zgrade Osnovnog suda u Gračanici obezbedio je Sudski savet iz Prištine, koji je takođe bio nadležan i za nadzor.\nDobro organizovane kriminalne grupe poslednjih desetak dana pod okriljem noći upadaju u kuće Srba na severnom i na centralnom Kosovu i kradu nakit i novac, a kosovska policija nije pronašla...


Jel` i kući bacaš na ulici?\nKao i prethodno,i ovo leto bice krunisano kulturoloskom manifestacijom pod nazivom RELOAD. Grupa gradjana,uz podrsku, opstine - Vladicin Han/Kancelarija za mlade - nesebicno je svoje slobodno vreme stavila u sluzbu suzbijanja sve vise prisutnog primitivizma u nasem vaskolikom drustvu , opste neiformisanosti i kulturoloske dehidracije.\nSvesni situacije ,ove godine koncept manifestacije promenjen je,a sve sa idejom pruzanja sanse mladim (a i onim starijim) grupama entuzijasta evidentnog muzickog senzibiliteta.\nAnalogno tome manifestacija ce biti odrzana 21 i 22 avgusta na teniskim terenima ,gde prvi dan obelezice neafirmisani bendovi iz regiona ,a drugog dana velikani a i oni neafirmisani provesce vas kroz svet elektronske muzike.\nOve godine, svojim likom i zavidnom vestinom, manifestaciju uprilicice DJ LUKA jedan od ukupno 4 cinioca nadaleko znane grupacije CONCRETE DJz,koja vec godinama dominiraja teritorijom tvrdog klupskog zvuka , a svojom specificnom produkcijom (koju izdaju za izdavacke kuce koje vaze za stubove elektronske muzike) udarili su CONCRETE sigil sirom sveta.


Manifestacija „Radost Evrope" okupiće mališane iz 17 zemalja - Detinjarije\nManifestacija „Radost Evrope” okupiće mališane iz 17 zemalja\nPod pokroviteljstvom Gradske uprave – Sekretarijata za kulturu, Dečji kulturni centar Beograda organizuje od 2. do 5. oktobra 45. susrete dece „Radost Evrope” iz 17 evropskih zemalja, saopšteno je na konferenciji u Dečjem kulturnom centru Beograda. Deca iz beogradskih osnovnih škola ugostiće u svojim domovima vršnjake (uzrasta od 7 do…\nDeca iz beogradskih osnovnih škola ugostiće u svojim domovima vršnjake (uzrasta od 7 do 14 godina) iz Albanije, Belorusije, Bosne i Hercegovine, Bugarske, Letonije, Makedonije, Nemačke, Norveške, Poljske, Rumunije, Slovačke, Slovenije, Srbije, Turske, Francuske, Crne Gore i Češke.\nObeležavanje 25 godina od potpisivanja Konvencije UN o pravima deteta je povod da tema ovogodišnjih susreta dece Evrope „Radost Evrope” budu stihovi Ljubivoja Ršumovića iz knjige „Bukvar dečijih prava”. Izabrani stihovi su „Biće pravde na svetu, i znanja i lepote, deca će spasiti planetu, od mržnje i prostote”.\nZamenica sekretara za kulturu Gordana Predić zahvalila je na poverenju roditeljima iz zemalja učesnica „Radosti Evrope” koji su svoju decu dali građanima Beograda na poverenje, kao i roditeljima učenika beogradskih škola koji će u svoje domove primiti decu iz evropskih zemalja, ali i Odboru manifestacije i Dečjem kulturnom centru Beograda na pomoći u organizaciji ove manifestacije.\nDragica Nikolić, predsednica Odbora manifestacije „Radost Evrope”, izjavila je da se Srbija punih 45 godina prepoznaje u svetu po ovom jedinstvenom prazniku dečje pesme i igre, i dodala da u danima „Radosti Evrope” Beograd postaje evropska prestonica deteta.\nManifestacija počinje u četvrtak, 2. oktobra, svečanim karnevalom, čija povorka će ići od Trga republike do stadiona KK „Partizan”, gde će biti svečano otvaranje. Istog dana u 18 časova biće otvorena, šesnaesta po redu, izložba radova prispelih na međunarodni likovni konkurs „Radost Evrope”. Radovi su dela dece iz celoga sveta, sa čak pet kontinenata. PTT Srbija izdala je poštansku markicu sa radovima dece pod nazivom „Radost Evrope”. U petak će biti održan koncert „Susreti prijateljstva” u Dečjem kulturnom centru Beograda. Prijem za učesnike manifestacije u Palati „Srbija” biće u subotu, 4. oktobra, nakon čega sledi sportsko-rekreativni dan na sportskim terenima JP „Ada Ciganlija”. Manifestacija se završava u nedelju, 5. oktobra, na Međunarodni Dan deteta gala koncetrom u „Sava centru”.\nOvogodišnju manifestaciju „Radost Evrope” podržali su i JKP „Parking servis”, JP „Ada Ciganlija”, RTV Studio B, Fondacija „Dragica Nikolić”, RTS, „Sava centar”, Ministarstvo kulture i informisanja Republike Srbije, Ministarstvo pravde, KK „Partizan”, Dom i škola za decu oštećenog sluha „Stefan Dečanski”, Naftna industrija Srbije, Politika, Politikin zabavnik i drugi.\nKonferenciji su prisustvovali i član Odbora manifestacije „Radost Evrope” i jedan od osnivača Donka Špiček, pi-ar Dečjeg kulturnog centra Beograda Ivana Teodorović Stojanović, i urednik Međunarodnog likovnog centra Beograd Lidija Seničar.\nTagovi :dečiji festival, dečji kulturni centar, Dečji kulturni centar Beograda, manifestacije za decu, Radost evrope 2014, Sava centar, susreti dece\nSutra počinje Dečji sajam\nOtvoren festival dečjih horova FEDEHO\nPočela šesta manifestacija Maj mesec matematike


Vlada da odbaci sporazum o telekomunikacijama na Kosovu\nDemokratska stranka Srbije (DSS) saopštila je danas da je Vlada Srbije dužna da odbaci sporazum o telekomunikacijama na Kosovu i da prekine proces evrointegracija.\n„Ispostavljanje novih ucena EU tokom tzv. tehničkih pregovora Beograda i Prištine potpuno je očekivana posledica pogubnog istrajavanja vlasti da vodi politiku koja ulazak Srbije u EU utvrdjuje kao državni prioritet i izbor koji nema alternativu“, navela je DSS u saopštenju.\nDSS je dodala da „ultimatum“ da se Srbija odrekne imovine Telekom Srbije na Kosovu i Metohiji ne može da predstavljaju bilo kakvo iznenadjenje\n„Ako je predsednik Vlade Srbije zaista zatečen i iznenadjen zahtevom EU da Srbija potpiše u Briselu po svemu neprihvatljiv sporazum o telekomunikacijama na Kosovu, onda se samodeklarisao kao naivni i kratkovidi političar, nedostojan funkcije koju vrši. A naivan svakako nije“, navela je DSS.\nDirektor Kancelarije za Kosovo i Metohiju Marko Djurić izjavio je juče da se od Srbije traži da se odrekne imovine Telekoma Srbije na Kosovu i da Beograd treba do nedelje da se izjasni da li prihvata ili ne prihvata sporazuma o telekomunikacijama.\nPredsednik Vlade Srbije Aleksandar Vučić rekao je da će o predlogu sporazuma o telekomunikacijama na Kosovu koji je stigao iz Brisela, odlučiti narednih dana i da će odluka biti teška, jer može da ima teške političke posledice.


Misija, Vizija & Vrednosti\nMisija ILG škole je da pruži kvalitetno obrazovanje u stimulišućem, brižljivom i razigranom okruženju za učenje na engleskom jeziku, istovremeno obezbeđujući uravnoteženi spoj akademskih i socijalnih programa.\nILG škola nudi platformu gde roditelji i nastavnici zajedno rade kako bi decu kroz osnovnu školu osnažili životnim veštinama i načinom razmišljanja koji im omogućava da ispune svoje potencijale i da se pripreme za buduće mogućnosti učenja širom sveta.\nILG škola ima za cilj da nastavi da se razvija u međunarodno akreditovanu ustanovu, koja deci bilo kog porekla pruža inovativno, izvanredno obrazovanje zasnovano na tehnologiji, koja investira u osoblje, i koja deluje kao inspirativni primer drugim obrazovnim institucijama.\nILG škola veruje u negovanje međusobnog poštovanja svačijih veština, mišljenja i dostignuća, među decom, osobljem i porodicama podjednako, kao i u poštovanje prema društvu i životnoj sredini.\nILG škola veruje u posvećenost kvalitetu u oblasti obrazovanja, strukturi upravljanja i njenim odgovorima prema spoljnim standardima na osnovu dijaloga, kolektivnih sporazuma i individualne proaktivnosti.\nILG škola veruje u obrazovanje izvan osnovnih akademskih sadržaja, i u negovanje razvoja deteta u telu, umu, srcu i duhu. Takođe verujemo u promovisanje važnih životnih veština, kao što su stav u rešavanju problema, spremnost.\nveruje u podsticanje učenja među SVOM decom, na više nivoa, i usmeravanju na različite stilove učenja.\nILG škola veruje u osnaživanje kao sredstvo za promovisanje vlasništva, samopouzdanja, stalnog napretka i efikasnosti u školskoj upravi i u učionicama. Pomažemo jedni drugima: ILG veruje u zajednički rad prema zajedničkim ciljevima, uzajamnoj podršci i saradnji.\nILG škola veruje u donošenje odluka zasnovano na demokratskim principima u učionici i šire.


WABA - Zvezdina senzacija za beg sa dna, debakl Partizana! - Sportske.net\nŽenska ABA liga ulazi u svoj završni i najzanimljiviji deo.\nVečeras su odigrane utakmice 16. kola, a najveće iznenađenje napravila je ekipa Crvene zvezde Kombank, poslednjeplasirana pre ovog kola, koja je kao domaćin savladala vodeći tim lige, ekipu Budućnost Bemaksa, rezultatom 75:71.\nOvo je Zvezdina tek četvrta pobeda, uz 12 poraza, a Budućnost sada na vrhu ima skor 13-3.\nIvana Katanić sa 22 (12 skokova) i Maša Janković sa 19 poena bile su najefikasnije u pobedničkoj ekipi, a kod gostiju se istakla Nikolina Babić sa 19 poena.\nZa razliku od Zvezde, Partizan je nastavio seriju poraza. Košarkašice crno-belih večeras su kao domaćini poražene od slovenačke Cinkarne Celje sa 94:68, pa sada i Partizan ima skor kao i Zvezda, 4-12, na deobi sedmog i osmog mesta na tabeli u ligi od 10 timova. Cinkarna Celje je na vrhu sada stigla Budućnost sa skorom 13-3.


MT:S uveo novu numeraciju 066 MT:S uveo novu numeraciju 066 – Personal magazin\nMT:S uveo novu numeraciju 066\nMobilna telefonija Srbije (MTS) počela prodaju postpejd paketa usluga za novu numeraciju 066\nKako se navodi saopštenju MTS-a, korisnici paketa sa uvek istim iznosom računa od 500 dinara mesečno dobijaće 1.000 dinara kredita, 100 minuta video poziva i 100 megabajta za prenos podataka svakog meseca.\nSvaki korisnik dobiće šestocifreni broj u okviru numeracije 066, a ukoliko potroši 1.000 dinara kredita moći će da dopuni račun željenim iznosom. Cena MMS i SMS poruka biće ista, kao i cena poziva prema svim mrežama u nacionalnom saobraćaju, navodi se u saopštenju, ali se ne precizira koliko će koštati minut poziva i slanje poruke.\nMTS je za novu numeraciju 066 uveo i paket usluga “probaj me” u okviru koje će do 1. decembra korisnici moći da isprobaju da li im odgovara nova ponuda i nakon toga uplate postpejd paket od 500 dinara mesečno.\nMobilna telefonija Srbije je lider na srpskom tržištu sa oko 5,6 miliona korisnika i udelom koji premašuje 50 odsto.\nMT:S uveo novu numeraciju 066 was last modified: September 1st, 2008 by Redakcija\nVodafonovo VPN poslovno rešenje dostupno samo u Vipovoj ekskluzivnoj ponudi\nOkončani javni konkursi za izdavanje dozvola za emitovanje televizijskog i radio programa


Smenjen upravnik, otkazi za spasioce – ZoomUe\nby Vesna Đurović · 16 новембра, 2018\nUŽICE – Zbog smrti Užičanina Igora Bogosavljevića (38), koji je preminuo polovinom prošlog meseca od posledica utapanja u gradskom bazenu u Užicu, Dejan Jovanović je smenjen sa mesta upravnika tog objekta, a spasioci Branko Anđić i Ivan Danilović su dobili otkaze.\nTo je Danasu potvrđeno u užičkom JP „Veliki park“, u okviru koga posluje zatvoreni bazen i objašnjeno da je rešenja o tome potpisao direktor tog preduzeća Branko Bogićević.\nPosle smenjivanja, dosadašnji upravnik bazena Dejan Jovanović, kako Danas saznaje, postavljen je na radno mesto stručnog saradnika, a dvojica spasilaca su dobili otkaze zbog teške povrede radne discipline. Branko Bogićević, direktor JP „Veliki park“, nije želeo da komentariše mere koje je preduzeo protiv zaposlenih.\nBogićević je u svom ranijem obraćanju saopštio da u trenutku potonuća Bogosavljevića, spasioci Anđić i Danilović „nisu bili na pozicijama na kojima je trebalo da budu“ i dodao da postoji video zapis celog događaja.\nASU „Zlatibor“ osvaja i na brdskim trkama\nJoš devet obolelih\nNext story Krenuti u novu seriju (VIDEO)\nPrevious story Zaustaviti Dunav (VIDEO)\nВетар: 0km/h SW


- Pčelari mogu da budu primer za sve druge poljoprivrednike u borbi za domaći agrar - poručila je predsednica Vlade Republike Srbije Ana Brnabić koja je danas u Rači prisustvovala postavljanju kamena temeljca za izgradnju pogona za prikupljanje i plasman meda Saveza pčelarskih organizacija Srbije (SOPS) "Naš med".\n- Pčelari su primer za sve u našoj zemlji za to šta može da se uradi kada se proizvođači udruže i ne odustaju - istakla je ona i podsetila na to da je posle Novog Zelanda, najkvalitetniji med na svetu u Srbiji, koja je i rekorder po broju košnica po glavi stanovnika.\nPremijerka je objasnila da će se u novom pogonu u Rači, koji bi trebalo da bude završen za 150 dana od početka radova, skupljati med iz čitave Srbije, naglasivši da je pčelarstvo jedna od grana koje treba da vuku Srbiju napred.\nSOPS, kako je navela, čuva tradiciju pčelarstva u Srbiji koja je duža od 120 godina, okuplja sve pčelarske organizacije i čini je 10.000 pčelara širom zemlje.\nPrema njenim rečima, svi poljoprivrednici mogu da uče od pčelara koji su pokazali kako se, zahvaljujući udruživanju i zajedničkoj borbi, može odoleti svim ucenjivačima.\nMihajlović: Katastar kakav dolikuje modernoj državi\nPotpredsednica Vlade i ministarka građevinarstva, saobraćaja i infrastrukture Zorana Mihajlovićm izjavila je danas da će reforma katastra u Srbiji biti sprovedena onako kako dolikuje svakoj modernoj i savremeno razvijenoj zemlji.


Kris Braun otkazao australijsku turneju zbog problema s vizom\nBeta\t 2. decembra 2015. 08:25\nAmerički pevač Kris Braun otkazao je danas turneju u Australiji i na Novom Zelandu posle upozorenja australijskih vlasti da će mu verovatno odbiti vizu zbog osude za nasilje u porodici.\nAgencija za prodaju karata Tiketek je objavila saopštenje Braunovih promotera da je otkazana planirana decembarska turneja u Australiji i na Novom Zelandu i da će onima koji su kupili karte novac biti vraćen.\nBraun se u saopštenju zahvalio obožavateljima i izrazio nadu da će u “bliskoj budućnosti” moći da organizuje turneju.\nU australijskom imigracionom odelenju nisu želeli da kažu da li je Braunu odbijena viza. Ta služba u septembru je Braunu uputila “obaveštenje o nameri da razmotre odbijanje” vize i dala mu 28 dana da objasni zašto treba da ga puste u zemlju.\nTo upozorenje dato je samo nekoliko dana pošto je bivša ministarka za imigraciju Mikejlija Keš pozvala vlasti da odbiju vizu 26-ogodišnjem Amerikancu na osnovu njegovog karaktera. Braun je 2009. osudjen jer je pretukao tadašnju devojku, pevačicu Rijanu.\n“Ljudi treba da razumeju da ako ćeš da počiniš nasilje u porodici i onda želiš da putuješ po svetu neke zemlje će ti reći da ne možeš da dodješ, nemaš karakter koji se očekuje u Australiji”, rekla je Keš koja je sada ministarka za ženska pitanja.\nAktivisti u Australiji su vodili kampanju da se zabrani pevaču ulazak u zemlju zbog njegovih brutalnih napada na tadašnju devojku Rijanu.\nBraun je u okviru turneje trebalo da ima jedan koncert u Oklendu na Novom Zelandu.\nNovozelandske vlasti navele su da je on povukao aplikaciju za vizu pre nego što su oni počeli da je razmatraju.\nKris Braun najavio je za decembar turneju u gradovima Sidnej, Melburn i Pert.


Medojević uz Vošu: Našu ligu baš i ne pratim mnogo, ali Vojvodinu uvek\nSamo jako, bez straha, fudbalski bezobrazno...\nLjubitelji fudbala u našoj zemlji, a posebno navijači Vojvodine, sa nestrpljenjem očekuju nedeljni derbi na stadionu „Karađorđe“, gde će se u 15. kolu Super lige Srbije sastati trenutno dve prvoplasirane ekipe na tabeli – Vojvodina i Crvena zvezda.\nBiće to ukupno 170. međusobni meč između ova dva kluba, u kojem će Beograđani pokušati da se pobedom još više učvrste na prvom mestu, dok će Voša nastojati da osvajanjem bodova učini prvenstvenu trku neizvesnijom i zanimljivijom.\nNažalost, usled trenutne epidemiološke situacije, meč će se igrati bez prisustva gledalaca, ali nema sumnje da će srca svih onih koji vole „staru damu“ u nedelju biti uz domaći tim i nadati se njegovoj pobedi.\nIako već godinama živi u inostranstvu, jedan od njih svakako će biti i Slobodan Medojević (30), bivši kapiten crveno-belih, koji se trenutno nalazi na Kipru, gde nastupa za tamošnjeg prvoligaša AEL iz Limasola.\nfk vojvodina Novi Sad super liga


PARTIZAN protiv Napretka tek četvrti put za godinu dana postigao više od tri gola\nGoran Bošković 14/03/2019, 22:27\nPRVI put od novembra prošle godine fudbaleri Partizana su nekom rivalu “isporučili” više od tri lopte u mrežu, a ovakva raspucanost kao u sredu popodne u Kruševcu momaka u crno-belim dresovima poslednji put na gostovanjima je viđena još 24. septembra 2017. na Banjici (2:4)!\nDa goleade nisu u “kodu” sadašnjeg tima govori i podatak koji ukazuje da efikasnost nije krasila ovaj tim ni u Humskoj, pošto su u poslednjih godinu dana samo tri tima primala četiri ili više golova od crno-belih (Borac 5:0, Voždovac 4:0 i Dinamo Vranje 6:0).\nOva raspucanost je za tim narušenog samopouzdanja došao u idealnom trenutku, kada je delovalo da bi i drugi domaći trofej mogao da “isklizne” već u četvrtfinalu.\n– Posle dva neuspeha koja smo imali u prethodnim kolima ovo je bila utakmica koja je bila odlučujuća za nas. Znajući važnost Kupa izašli smo na teren da pokažemo ne samo ko smo, već koliko želimo da pobedimo, što se i desilo, jer smo se u polufinale plasirali ubedljivim rezultatom. Gol koji sam postigao je veoma važan za mene, budući da je prošlo tri meseca otkako sam počeo utakmicu kao starter. Mislim da je ovo prava slika kako svaki igrač Partizana treba da igra i preuzme svoj deo posla na terenu, a kao posledica toga stiže i rezultat koji je vidljiv – kaže strelac drugog za Partizan i asistent za Gomešov gol, Danilo Pantić.\nVatromet golova pod Bagdalom “začinio” je i Španac Mark Valijente koji je u 66. minutu stigao do prvenca u dresu Partizana.\n– Mislim da smo se dobro pripremili za utakmicu, jer smo svi bili svesni njene važnosti, kao i da se igra na ispadanje, a ne za bodove. Veoma je važna bila i za nas u mentalnom smislu posle dva poraza, gde smo praktično ni iz čega rasuli bodove i veoma je bilo važno da se vratimo u dinamiku sa početka prolećnog dela sezone.\n– Iskreno, bio sam iznenađen Batinim odlaskom, jer mislim, ne samo ja već i čitav tim, da je odličan i trener i čovek sa kojim smo se svi slagali. Ipak, odluka je njegova, mi smo tu da je ispoštujemo, a takve stvari se dešavaju u fudbal. Lično nisam osećao pritisak pre utakmice, jer sam profesionalac i znao sam da ćemo na svaku situaciju dati upravo odgovor na terenu, što smo i pokazali – zaključio je iskusni španski defanzivac.\nPrevious article INTERVJU:ĐORĐIJE ĆETKOVIĆ\nNext article JEDAN OD OMILJENIH STRANACA GROBARA:Najveći san mi je da se vratim u Humsku


Sudije Specijalizovanih veća Kosova završile svoju petu plenarnu sednicu | Specijalizovana veća i Specijalizovano tužilaštvo Kosova\n1 maj 2020 Saopštenje za štampu\nOd 29. do 30. aprila održana je peta plenarna sednica sudija Specijalizovanih veća Kosova. Iako se sudije obično okupljaju na plenarnim sednicama u Hagu, ove godine je usled pandemije KOVID-19 sastanak održan putem video-konferencijske veze. Uprkos teškoćama sa kojima su se suočili, sudije su na ovaj način uspešno obavile svoju godišnju plenarnu sednicu i time pokazale da predsednica i sve sudije bez zastoja obavljaju svoje dužnosti.\nU toku plenarne sednice sudije su jednoglasno izabrale sudiju Čarlsa Smita III na dužnost potpredsednika, shodno članu 32(4) Zakona o Specijalizovanim većima i Specijalizovanom tužilaštvu (Zakon). Kako je predviđeno članom 32(4) Zakona, u odsustvu ili sprečenosti predsednika da postupa, potpredsednik preuzima njegove dužnosti.\nPredsednica Ekaterina Trendafilova je čestitala sudiji Smitu, naglasivši da je njegov izbor na dužnost potpredsednika potvrda poverenja koje on uživa kod ostalih sudija Specijalizovanih veća.\nPredsednica, specijalizovani tužilac i sekretar izvestili su sudije o najnovijim događajima i rezultatima rada. Nakon što su sudije Specijalizovanog veća Ustavnog suda napustile sednicu, ostale sudije su nastavile diskusiju o izmenama i dopunama trideset pravila iz Pravilnika o postupku i dokazima, a zatim ih i usvojile. Tim izmenama i dopunama se dodatno razjašnjavaju određene odredbe i omogućava brže i efikasnije vođenje postupka. U skladu sa članom 19 (5) Zakona, usvojene izmene i dopune će biti upućene Specijalizovanom veću Ustavnog suda na ocenu ustavnosti i usaglašenosti sa Poglavljem II Ustava.


Vlada namjerava da isplati A2A odjednom kroz faktoring ili zaduživanje | Ekonomist\nVlada namjerava da isplati A2A odjednom kroz faktoring ili zaduživanje\nby Redakcija - 21/12/2017 21/12/2017 0\nMinistarstvo ekonomije razmatra više opcija za ubrzani izlazak A2A iz Elektroprivrede, uključujući i preuzimanje svih njihovih akcija već tokom naredne godine, koristeći različite finansijske instrumente koji neće uticati na javni dug. Te opcije su faktoring, ali i moguće zaduživanje, kazala je ministarka ekonomije Dragica Sekulić odgovarajući na pitanje poslanika DF-a Nebojše Medojevića u okviru premijerskog sata.\nMedojević je pitao ministarku na koji način Vlada namjerava da plati 250 miliona eura italijanskoj kompaniji A2A da bi ona izašla iz EPCG.\nOn je dodao da A2A izlazi iz ove kompanije uz pljačku od nekoliko desetina miliona eura i podsjetio na sudski proces.\nSekulić je kazala da dosadašnja komunikacija sa zainteresovanim finansijskim institucijama ukazuje da za to postoje ozbiljne mogućnosti.\n“Ministarstvo ekonomije će iskoristiti preostali period zaključno sa 1. majom 2018, kada na naplatu dospijeva prva tranša ,,put opcije za analizu raspoloživih mogućnosti i razgovarati sa zainteresovanim potencijalnim partnerima kako bi nadležnim organima, uključujući i parlament, predložila optimalno rješenje. Ono će biti traženo u domenu potreba za intenzivnim razvojem energetike, privlačenja investicija, uvažavanja budžetskih ograničenja, Vlada ne dovodi u pitanje poštovanje preuzete obaveze iz ugovora sa A2A. Ispoštovaćemo ugovor koji se tiče put opcije”, kazala je Sekulić.\nMedojević je insistirao da ona kaže koja je opcija pripremljena, a ministarka je odgovorila da Vlada neće izaći sa bilo kojim rješenjem dok ono ne bude detaljno definisano.\n“Smatramo da je neodgovorno bilo šta prejudicirati na bilo koji način”, upozorila je ona.\nMinistarka Sekulić: Staju i radovi i protesti\nZa EPCG zainteresovane kompanije iz EU, SAD i Kine\nU Crnu Goru stigli transformatori vrijedni 20 miliona


Predsednica Jahjaga je dočekala direktora Svetske Banke za Jugoistočnu Evropu, gospođu Jane Armitage - Novosti i Događanja - Predsednica Republike Kosovo - DR VJOSA OSMANI - SADRIU\nPredsednica Jahjaga je dočekala direktora Svetske Banke za Jugoistočnu Evropu, gospođu Jane Armitage\nPredsednica Republike Kosovo, Gospođa Atifete Jahjaga danas je dočekala na sastanak Direktorku Svetske Banke za Jugoistočnu Evropu, gospođu Jane Armitage i menadžera Svetske Banke za Kosovo, Jan-Peter Olters, sa kojima je razgovarala o aktualnim razvojnim projektima, makro ekonomskoj situaciji i za energiju.\nPredsednica Jahjaga je visoko cenila pomoc koju je Svetska Banka dala i nastavlja dati za Kosovo. Ona rece da pomoc Svetske Banke za Kosovo je bila od velike koristi za razne sektore privrede i za izgradnju domacih kapaciteta, kao i za poboljšanje biznis sredine.\nPredsednica Jahjaga je naglasila da je clanstvo Republike Kosovo u Svetsku Banku i Medunarodni Monetarni Fond pomoglo za medunarodno priznanje zemlje i otvorilo je Kosovu put za clanstvo u druge regionalne i medunarodne organizacije, koje ce pomoci zemlju u razvoju infrastrukture i poboljšanje blagostanja gradana naše zemlje.\nGospoda Armitage je s njene strana povoljno ocenila dostignuca Kosova tokom zadnjih cetiri godina i naglasila važnost koju ima ocuvanje makro finansijske stabilnosti zemlje. Ona rece da je Kosovo, povrh izazova koje je prouzrokovala globalna finansijska kriza uspela da sacuva jednu povoljnu normu ekonomskog napretka od 3-4 posto i održala na niski nivo javni dug.\nOna je nadalje naglasila važnost reformi u kljucnim sektorima za zemlju, koji ce biti podržani i od Svetske Banke, za završavanje daljnjih investicija u ovim oblastima, imajuci za cilj poboljšanje životne sredine i otvaranje novih radnih mesta.\nGospoda Armitage, u oproštajni sastanak sa Predsednicom Jahjaga je podsetila na važnost koju ima za Kosovo ostvarivanje energetskog projekta „Novo Kosovo“ i izrazila nadu da ce se ovaj projekat realizirati u jednom optimalnom roku, uz stalnu podršku Svetske Banke.


SP 2019 – Rukometni Žurnal\n27. 01. 2019 Miloš Jovanović\t0 Comments Muška reprezentacija Danske, Muška reprezentacija Norveške\nU velikom finalu sastali su se reprezentativci Danske kao domaćini i Norveške. Ovaj skandinavski derbi obeležilo je puno golova i\n27. 01. 2019 Miloš Jovanović\t0 Comments Muška reprezentacija Francuske, Muška reprezentacija Nemačke\nDošla je i ta poslednja sekunda koja je obezbedila Francuzima bronzanu medalju na 26. Svetskom prvenstvu nakon sjajnih 60 minuta.\n26. 01. 2019 Miloš Jovanović\t0 Comments Muška reprezentacija Egipta, Muška reprezentacija Hrvatske, Muška reprezentacija Španije, Muška reprezentacija Švedske\nU meču za 7. mesto igrali su Španci i Egipćani gde su favorizovani bili reprezentativci sa Pirinejskog poluostrva te slavili\n25. 01. 2019 Miloš Jovanović\t0 Comments Muška reprezentacija Nemačke, Muška reprezentacija Norveške\nNakon poslednje utakmice koja je odigrana danas, saznali smo zvanično ko su finalisti. Nakon pobede nad reprezentacijom Nemačke, u finalu\n25. 01. 2019 25. 01. 2019 Miloš Jovanović\t0 Comments Muška reprezentacija Danske, Muška reprezentacija Francuske\nU Hamburgu pred 12.500 gledalaca Danci su demonstrirali silu nad Svetskim prvacima i slavili 38:30 (21:15). Na samom početku Danci\n24. 01. 2019 Miloš Jovanović\t0 Comments Muška reprezentacija Hrvatske\nKada se odigra subotnji susret između Hrvatske i Švedske za peto mesto, za većinu Hrvata SP u rukometu biće završeno.\n24. 01. 2019 Miloš Jovanović\t0 Comments Muška reprezentacija Danske, Muška reprezentacija Francuske, Muška reprezentacija Hrvatske, Muška reprezentacija Mađarske, Muška reprezentacija Nemačke, Muška reprezentacija Norveške, Muška reprezentacija Španije, Muška reprezentacija Švedske\nU „Lanxess“ areni pred 17.200 gledalaca snage su odmerili „kockasti“ i „galski petlovi“ gde su zasluženo posle nepravednog poraza slavili\nIsland i Tunis prvenstvo završili porazima: “Ribari” na 11. mestu, Tunižani 12. na Svetskom prvenstvu!\n23. 01. 2019 23. 01. 2019 Miloš Jovanović\t0 Comments Muška reprezentacija Brazila, Muška reprezentacija Egipta, Muška reprezentacija Islanda, Muška reprezentacija Tunisa\nNakon dana odmora na Svetskom prvenstvu, lopta se ponovo zakotrljala na terenima. Sastali su se Afričke reprezentacije Tunisa i Egipta


NBS | Peta i šesta tranša\nOdbor izvršnih direktora Međunarodnog monetarnog fonda (MMF) okončao je 30. jula drugo razmatranje rezultata u sprovođenju ekonomskog programa i strukturnih mera u okviru Aranžmana za produženo finansiranje, odobrenog Srbiji i Crnoj Gori 13. maja 2002. godine u ukupnom iznosu od 650 miliona specijalnih prava vučenja (oko 911 miliona SAD dolara) (Press Release No. 03/133).\nPozitivna ocena Odbora o ostvarenim rezultatima i odlaganje ispunjenja kriterijuma izvršenja utvrđenih za kraj juna, koji se odnose na neto deviznu aktivu i povećanje cene električne energije, omogućili su Srbiji i Crnoj Gori da povuče sredstva pete i šeste tranše tog aranžmana u ukupnom iznosu od 100 miliona specijalnih prava vučenja (oko 140 miliona SAD dolara). Istovremeno, Srbiji i Crnoj Gori je odložena obaveza otplate korišćenih finansijskih sredstava u iznosu od 18,75 miliona specijalnih prava vučenja (oko 26 miliona SAD dolara), koja dospeva u periodu septembar-decembar ove godine.\nPrvi zamenik generalnog direktora i predsedavajući na sastanku Odbora gđa Anne Krueger je tom prilikom izjavila da ekonomska situacija u Srbiji i Crnoj Gori nastavlja da se poboljšava, uz dalje smanjenje inflacije, jačanje spoljnotrgovinskog bilansa i umereno povećanje proizvodnje i izvoza. Nedavno sprovođenje strukturnih reformi, harmonizacija ekonomskih odnosa država članica zajednice, kao i restrukturiranje velikih državnih preduzeća u Srbiji doprineće većoj efikasnosti privređivanja.\nOcenjeno je da su ciljevi ekonomske politike koje su utvrdili vlasti Srbije i Crne Gore za drugu polovinu godine pozitivni i usmereni ka postizanju niske stope inflacije, održivom privrednom rastu, jačanju spoljne pozicije zemlje i povećanju ekonomske konkurentnosti. Da bi se ti ciljevi ostvarili, biće neophodno dalje sprovođenje zdrave makroekonomske politike i ubrzanje tempa strukturnih reformi.\nVođenje monetarne politike i politike deviznog kursa, koje imaju za cilj jačanje spoljne pozicije zemlje, uz istovremeno dalje smanjenje stope inflacije, ocenjeno je kao odgovarajuće, posebno imajući u vidu ostvarenu fleksibilnost politike kursa dinara.\nNa sastanku je pozdravljeno nedavno donošenje zakona kojim se štiti nezavisnost i kredibilitet Narodne banke Srbije i unapređuje sistem odgovornosti i interne kontrole. Takođe je pozdravljena rešenost novoizabranog guvernera da nastavi dosledno sprovođenje zdrave monetarne politike.\nIstaknuto je da će nastojanje vlasti da ubrza strukturne reforme imati ključnu ulogu u privlačenju stranih direktnih investicija, kao i da će dalja finansijska podrška donatora i kreditora i efikasna upotreba tih sredstava ublažiti socijalna opterećenja reformi koje su u toku.\nVlastima Srbije i Crne Gore preporučeno je da nastave pregovore u cilju postizanja sporazuma sa poveriocima Londonskog kluba i drugim kreditorima o otpisu i reprogramiranju duga pod istim ili sličnim uslovima postignutim sa poveriocima Pariskog kluba.


Dobojski Info - DOBOJ: Odbornici usvojili nacrt budžeta za 2020. godinu (VIDEO)\nDOBOJ: Odbornici usvojili nacrt budžeta za 2020. godinu (VIDEO)\nsreda, 06 novembar 2019 08:51\nFOTO: Dobojski Info | DOBOJ: Odbornici usvojili nacrt budžeta za 2020. godinu\nSa oko 65 i po miliona maraka, Doboj će u narednoj godini imati najveći budžet do sada. Usvojen je u nacrtu, a prvi ljudi grada poručuju da će biti razvojnog karaktera. Već je poznato koji će se projekti finansirati iz gradske kase.\n"Najvažniji projekat i sastavni dio je za sportsku dvoranu, što je kapitalan projekat u gradu Doboju, ono što je sadržano je rekonstrukcija 16 ulica u gradu, naravno ulaganje u infrastrukturu vezano za ruralni dio", istakao je Boris Jerinić, gradonačelnik Doboja.\n"Trudili smo se da što manje sredstava odvajamo za socijalni dio jer smatramo da samo razvojni budžet može doprinijeti razvoju grada", naglasila je Sanja Vulić, predsjednica Skupštine grada Doboja.\nPredviđena je i stavka za razvoj privrede i kupovinu zemljišta za industrijsku zonu. Ipak opozicija smatra da to nije dovoljno. Brine ih i kreditno zaduženje.\n"Dominantna su sredstva iz kreditnih zaduženja, čak 40 odsto, a primjećujemo istovremeno da je smanjenje, odnosno pad poreskih prihoda, koji pune budžet", rekao je Slobodan Vasiljević, odbornik PDP u Skupštini Grada Doboja.\n"Kreditna zaduženja trebaju se usmjeriti u privredu, proizvodnju, nova radna mjesta", kazao je Vedran Gligorić, odbornik SP u Skupštini Grada Doboja.\nPrimjedbe će odbornici, ali i građani moći da daju tokom javnih rasprava. Zeleno svjetlo nacrtu, dala su 24 odbornika, dok su četiri bila uzdržana. Budžet u nacrtu od 65.494.000 maraka je sedam odsto veći od planiranih sredstava rebalansa budžeta za ovu godinu.\nViše iz ove kategorije « Od danas zatvoreni sistem naplate putarine DOBOJ: Rekordni iznos u gradskoj kasi za 2020. »\nDarko Pijunovic\tsreda, 06 novembar 2019 11:12 Link komentara\nKreditna sredstva su samo 40%, pa to nije cak ni pola budžeta!!!\nSada se samo postavlja pitanje, sta ce da nam poskupi 40%, da bi se ti krediti mogli servisirati...


Ministarka zaštite životne sredine u Vladi Republike Srbije Irena Vujović najavila je da će Nacrt zakona o zaštiti od buke u životnoj sredini biti na javnoj raspravi - od 3. do 23. juna, što znači da će, u narednih 20 dana, sve zainteresovane strane moći da pošalju svoje komentare i predloge na tekst ovog nacrta.\nVujović je istakla da su Nacrtom zakona transponovane odredbe Direktive EU u oblasti buke, pri čemu je preciznije definisano šta je buka u životnoj sredini, proširena je lista izvora buke, kao i nadležnih organa za izradu strateških karata buke i akcionih planova.\nNacrtom se uređuju subjekti zaštite od buke, mere i uslovi zaštite, pristup informacijama o buci, nadzor i druga pitanja od značaja za zaštitu životne sredine i zdravlje ljudi, rekla je ona.\nOvim predlogom, kako je objasnila, daju se ovlašćenja komunalnoj miliciji u jedinicama lokalne samouprave da po prijavi građana može da meri i kontroliše buku iz ugostiteljskih objekata.\nVujović je ukazala na to da građani godinama imaju problem sa bukom u gradskim zonama, koja dolazi iz pojedinih ugostiteljskih i drugih objekata koji je emituju, što je posebno izraženo u stambenim zonama.\nDonošenjem novog zakona, kao i seta podzakonskih akata, biće omogućeno brže i efikasnije rešavanje problema buke, istakla je ministarka.\nZamenik gradonačelnika Goran Vesić iskazao je u ime Grada Beograda zahvalnost ministarki Vujović na tome što je prepoznala problem buke i odmah reagovala.\nKada zakon bude usvojen, kao i podzakonski akti kojim će se pojedine odredbe precizirati, naša komunalna milicija biće opremljena mobilnim aparatima za merenje buke i reagovaćemo odmah na svaku prijavu građana, objasnio je Vesić.\nPrema njegovim rečima, komunalni milicioneri i inspektori meriće na mestu događaja buku i odmah izricati zaštitne mere, od kojih je jedna oduzimanje aparata ili instrumenta sa kojeg se emituje muzika.\nVesić je rekao da će se na taj način zaštititi građani od buke i maltretiranja kojem su izloženi godinama.\nOve mere su u korist većine ugostitelja koji poštuju sve propise, ocenio je on i napomenuo da će oni koji su bahati biti sankcionisani.\nUsvajanje zakona daje instrument Gradu da reši u većem delu problem buke onako efikasno kako smo preko sistema „Oko sokolovo“ rešili problem bahatog parkiranja, zaključio je Vesić.\nVujović je navela i da će datum održavanja onlajn prezentacije Nacrta zakona biti naknadno određen, a obaveštenje o tome biće dostupno na sajtu Ministarstva.


Makron: Ekonomska obećanja Le Pen su fantazija\nPARIZ – Predsednik Francuske Emanuel Makron izjavio je danas da su ekonomska obećanja koje je dala njegova protivkandidatkinja u drugom krugu predsedničkih izbora 24. aprila, Marin le Pen, „fantazija“.\nDan nakon prvog kruga predsedničkih izbora, Makron je rekao da je francuski budžet za penzije neodrživ i da obećanja protivkandidatkinje o tome da će smanjiti starosno doba građana za odlazak u penziju takođe neodržive, preneo je Rojters.\nMakron pokušava da postane prvi predsednik Francuske u dve decenije koji će osvojiti drugi mandat zaredom, ali se suočava sa teškim izazovom u vidu Le Pen, koja je optužila Makrona da je život u Francuskoj skup, kao i da predsednik nema dodira sa svakodnevnim poteškoćama.\nPrilikom gostovanja u Danenu, jednom od najsiromašnijih gradova, Makron je rekao da je jedino rešenje za rastući penzijski deficit Francuske da natera ljude da rade duže.\n„Pokušavam da jasno stavim do znanja da je moj program pravedan i socijalno nastrojen. Vidim, međutim, da je zemlja podeljena“, dodao je on.


Predsednik Pokrajinske vlade Igor Mirović otvorio je juče u Novom Sadu Info centar Turističke organizacije Vojvodine, za koji su Pokrajinska vlada i Ministarstvo trgovine, turizma i telekomunikacija izdvojili 16 miliona dinara. – Broj turista iz godine u godinu raste i ti podaci nas ohrabruju, ali sa druge strane i obavezuju …\nU pripremi su javni pozivi za zakup oko 1.100 lokacija na crnogorskom primorju, uključujući i kupališta u svim primorskim opštinama, a u JP Morskom dobru očekuju da će za dva do tri meseca imati potpisane ugovore o zakupu. Strategijom održivosti crnogorskih plaža definisano je 12 tipova kupališta: hotelska, porodična, kupališta …\nKotor je nominovan za titulu najbolje evropske destinacije u 2019. godini, nakon rezultata ostvarenih tokom 2018. na takmičenju koje sprovodi European Best Destinations – EBD, saopšteno je iz Turističke organizacije tog grada. Za titulu najbolje destinacije Kotor se takmiči sa Briselom, Budimpeštom, Malagom, Bratislavom, Bečom, Poznanom, Pragom, Berlinom, Ženevom, Londonom, …\nCrna Gora: Program podsticajnih mera u oblasti turizma za 2018/2019. godinu\nMinistarstvo održivog razvoja i turizma Crne Gore raspisalo je javne pozive po Programu podsticajnih mera u oblasti turizma za 2018/2019. godinu. Na osnovu Zakona o turizmu i ugostiteljstvu na predlog Ministarstva održivog razvoja i turizma, Vlada Crne Gore donosi Program podsticajnih mera u oblasti turizma za 2018/2019. godinu radi obezbeđivanja …\nPrivredna komora Srbije (PKS) i Privredna komora Vojvodine (PKV) predvode privrednu delegaciju iz Republike Srbije od blizu 20 privrednih subjekata, koji zajedno predstavljaju turističku ponudu Srbije, na Međunarodnom sajmu turizma „Ferien“ u Beču. Ovaj sajam je od brojnih turističkih sajmova koji se organizuju u Austriji, a najveći je tog tipa. …\nGrad Užice je u partnerstvu sa Gradom Tuzlom dobio oko 600.000 evra od Delegacije Evropske unije u Republici Srbiji za sprovođenje projekta „Novi život neolitskog nasleđa u prepoznatim područjima od posebnog značaja –NEOLIFE“. Ovaj projekat će se finansirati iz Programa prekogranične saradnje Srbija – BiH i planirano je da traje …\nProcenjuje se da u toku jedne godine čuveni grad mostova i kanala u severoistočnoj Italiji, Veneciju, poseti oko 24 miliona ljudi. Iako se lokalna ekonomija zasniva na turizmu, ova privredna grana istovremeno i narušava lepotu neveste mora. Otpad, gužva na ulicama, pritisak na gradsku infrastrukturu i zagađivanje venecijanske lagune su …


U “Ribosportu“: Uz kupljenu dozvolu pribor na poklon | westinfo.rs\nHome / Izdvajamo / U “Ribosportu“: Uz kupljenu dozvolu pribor na poklon\tU “Ribosportu“: Uz kupljenu dozvolu pribor na poklon\nRibolovcima iz Užica pruža se šansa da uz kupljenu republičku dozovlu dobiju gratis pribor za pecanje u vrednosti od 300 dinara.\nOvu povlasticu nudi radnja „Ribosport“ u Obilićevoj 6, preko puta sedišta Direkcije za izgradnju. Kupovinu dozvole u ovoj prodavnici, po ceni od 6.000 dinara uz tromesečni rok otplate, omogućio je „Ekolodžik“, firma iz Čačka, korisnik užičkih voda.\nUdice, plovci, i ostali pribor koji uvek može zatrebati na rekama i jezerimabesplatno se vlasnicima dozvola za 2013. poklanjaju do 18. marta.\nPrevious: Oštro: „Kvazi stručnjaci DS-a opustošili državnu kasu“\nNext: Mihajlović: ”Kanađani grade hidrocentralu na Limu, kod Sjenice termoelektrana”


Nusra front planira nove provokacije u Siriji - Sputnjik Srbija\n17:56 03 Avgust 2020\nNusra front planira nove provokacije u Siriji\n20:31 29.11.2018 Preuzmite kraći link\nTeroristi grupe Nusra front planiraju još jednu provokaciju uz upotrebu otrovnih supstanci u zoni deeskalacije u Idlibu, saopštio je ruski Centar za pomirenje zaraćenih strana.\n„Prema informacijama koje je dobio ruski Centar za pomirenje zaraćenih strana iz izvora u zoni deeskalacije u Idlibu, teroristi grupe Hajat Tahrir el Šam (Nusra front) planiraju da izvedu još jednu provokaciju sa upotrebom otrovnih supstanci“, navodi se u saopštenju.\nCentar dodaje da su teroristi prebacili 60 kanistera sa nepoznatom visokotoksičnom hemikalijom iz naselja Džisr el Šugur, Kafer Zajta i Serakab u demilitarizovanu zonu. Njih prate hemičari iz jedne od evropskih zemalja, za koje se tvrdi da govore arapskim jezikom.\n„Prema raspoloživim podacima, cilj provokacije sa primenom otrovnih supstanci biće grad Maharda u provinciji Hami, koji je naseljen uglavnom hrišćanima, i humanitarni koridor na području Abu El Duhura u provinciji Idlibu“, dodaje se u saopštenju Centra.\nProšle nedelje teroristi su granatirali stambena područja Alepa municijom koja sadrži otrovne supstance. U napadu hemijskim materijama povređeno je 46 osoba, uključujući i osmoro dece.\nhemijski napad, provokacija, Sirija


Tanjug 2. avgusta 2018. 14:10\nBEOGRAD – Ministar odbrane Aleksandar Vulin ocenio je da najava ukidanja granice između Albanije i Kosova govori o teritorijalnim pretenzijama Albanije prema delu srpske teritorije, pri čemu se Kosovo tretira kao nezavisna država.\n„Opasnost od velike Albanije je ono što destabilizuje čitav region“, rekao je Vulin komentaričuući izjavu albanskog ministra dijaspore da će granica između Albanije i Kosova biti ukinuta početkom sledeće godine.\nKaže, međutim, da niko ne treba da se zavarava da će se „velika Albanija“ zaustaviti, ili da bi se zaustavila, samo na teritoriji Srbije.\n„Sve zemlje na Balkanu imaju razloga da brinu zbog takvog ponašanja“, rekao je Vulin.\nRekao je i da ocxcekuje od međunarodne zajednice da jasno stavi do znanja predstavnicima Albanije da ideja o „velikoj Albaniji“ nije prihvatljiva.\n„Mi ćemo, naravno, pažljivo pratiti razvoj situacije i spremni smo uvek da zaštitimo svoju teritoriju i svoj narod, bez obzira gde on živi, ali se zaista nadamo da niko neće pokušati da „veliku Albaniju“ zaista i sprovede“, poručio je Vulin.


Pogranična saradnja kao jedan od koraka razvojne politike na lokalnom nivou - SDA Sandžaka\nGrad Novi Pazar predstavljen je na trećoj Nacionalnoj konferenciji o prekograničnoj saradnji, održanoj u Beogradu. Konferenciji su prisustvovali pomoćnik gradonačelnika za ekonomski razvoj, prerađivačku industriju i sektor trgovine, Nedžad Eminović i zamenik načelnika u Odeljenju za lokalni ekonomski razvoj, Fuad Gološ.\n“Za nas je, kao i za ostale opštine u Sandžaku učešće važno jer kao deo pogranične regije povećavamo šanse da konkurišemo za sredstva kod različitih fondova. Predstavljeni su planovi o prekograničnoj saradnji do 2020. godine, što je jedan od koraka dugoročnog planiranja razvoja lokalne samouprave”, istakao je Eminović.\nOrganizatori Konferencije o prekograničnoj saradnji su Kancelarija Vlade Republike Srbije za evropske integracije, Ministarstvo finansija i privrede i delegacija Evropske unije u Republici Srbiji.\nProgrami prekogranične i transnacionalne saradnje su instrument Evropske unije za pružanje podrške saradnji institucija u pograničnim oblastima susednih država. Trenutno se u Republici Srbiji sprovodi osam programa - sa Mađarskom, Rumunijom, Bugarskom, Crnom Gorom, Bosnom i Hercegovinom, Hrvatskom, Jadranski program i program “Jugoistočna Evropa”. Sredstva instrumenta pretpristupne pomoći (IPA) Evropske unije namenjena Republici Srbiji za programe prekogranične i transnacionalne saradnje za period od 2007. do 2013. iznose preko 81. milion eura.\nDo sada je u programskom periodu 2007 – 2013. u okviru osam programa prekogranične i transnacionalne saradnje podneto više od 2500 predloga projekata u kojima je učestvovalo preko 1000 institucija širom Srbije. Do kraja 2012. godine biće ugovoreno i finansirano preko 500 projekata u Republici Srbiji.\nNa konferenciji su predstavljeni rezultati projekata Programa prekogranične i transnacionalne saradnje do sada sprovedenih u Srbiji , uz osvrt na buduće perspektive.\nBy SDA Sandžaka 12 Nov 2020


RTCG - Radio Televizija Crne Gore - Nacionalni javni servis :: Ekonomija :: Prioritet modernizacija infrastrukture za distribuciju energije\n16. 01. 2021. 22:17 >> 22:17 0\nIZ PKCG PORUČILI\nU cilju sigurnog snabdijevanja električnom energijom u Crnoj Gori, potrebno je nastaviti modernizaciju postojeće i izgraditi novu infrastrukturu za distribuciju energije, kao i ulagati u obnovljive izvore energije, smatraju u Odboru udruženja energetike Privredne komore (PKCG).\n“Potrebno je nastaviti i aktivnosti u pravcu ulaganja u obnovljive izvore energije, te sa realizacijom projekata na unapređenju energetske efikasnosti, prije svega u sektorima industrije i saobraćaja, te u javnom sektoru i domaćinstvima”, kazali su iz PKCG.\n“Energetski sektor se razvija u skladu sa usvojenom Energetskom politikom, kao i smjernicama razvoja energetskog sektora Evropske unije, u cilju obezbjeđenja uslova za bezbjedno, pouzdano i kvalitetno snabdijevanje potrošača energijom po konkurentnim cijenama”, naveli su iz PKCG.\nU periodu od januara do oktobra prošle godine ostvarena je proizvodnja električne energije u iznosu 2,83 hiljade gigavat sati (GWh), što je na nivou od 82 odsto ukupne planirane proizvodnje u prošloj godini.\n“Pandemija koronavirusa nije uticala na proizvodnju, ali je zbog smanjene industrijske potrošnje došlo do pada cijena električne energije na tržištima Evrope. Uvoz je za 11 mjeseci prošle godine iznosio 769,4 hiljade megavat sati (MWh), dok je izvoz iznosio 740,68 hiljada MWh, uz značajan pozitivan finansijski efekat usljed razlika u cijenama”, precizirali su iz Komore.\nRudnik uglja Pljevlja je za, kako se dodaje, deset mjeseci prošle godine ostvario proizvodnju koja premašuje planirano. Proizvedeno je 1,3 miliona tona uglja, što je tri odsto više i 6,4 miliona metara kubnih otkrivke, odnosno pet odsto više od planiranog.\n“Postojeće vjetroelekrtane rade prema planiranoj dinamici i za prošlu godinu će ostvariti planiranu proizvodnju električne energije od 312 GWh”, rekli su iz PKCG.\n“Projekat Briska gora podrazumijeva izgradnju velike solarne elektrane kod Ulcinja, koju gradi Elektroprivreda (EPCG) u konzorcijumu sa kompanijama Fortum iz Finske i Sterling & Wilson iz Indije”, podsjetili su iz PKCG.\n“Prva faza predviđa izgradnju 50 MW, godišnje proizvodnje 90 GWh, a druga faza 200 MW, godišnje proizvodnje 360 GWh”, zaključili su iz PKCG.\nMorski talasi energetski potencijal\nIranske firme zainteresovane za crnogorsku privredu\n03. 02. 2021. 2


„Jabuka ili limun“ – Ozon Media\n„Jabuka ili limun“\nSremska Mitrovica – Petu godinu za redom Delta Generali Osiguranje, u saradnji sa MUP i lokalnim osnovnim školama, organizuje akciju „Jabuka ili limun“ posvećenu bezbednosti dece u saobraćaju. Ove godine akcija će se održati u 72 osnovne škole u 59 gradova širom Srbije, uz učešće preko 9.500 đaka. Ciljevi projekta su edukacija učenika o pravilnom ponašanju u saobraćaju i podizanje nivoa svesti vozača o važnosti poštovanja saobraćajnih propisa kao prevencije saobraćajnih nesreća. U akciju su uključene i četiri osnovne škole za decu sa invaliditetom.\nAkcija „Jabuka ili limun“ u Sremskoj Mitrovici, odraće se u četvrtak, 20.septembra, u Osnovnoj školi „Jovan Jovanović Zmaj“.\nPredstavnici saobraćajne policije održaće predavanje na temu bezbednosti u saobraćaju učenicima petog razreda u školama koje učestvuju u projektu, nakon čega će grupa đaka u pratnji saobraćajaca izaći na teren i „regulisati“ saobraćaj. Vozači koji poštuju saobraćajne propise biće nagrađeni jabukom i plaketom zahvalnosti, dok će nesavesni kao opomenu dobiti limun i plaketu sa molbom da poštuju saobraćajna pravila.\n„Poštovanje propisa, uz generalno poboljšanje saobraćajne kulture, najbolja je prevencija za bezbednost svih učesnika u saobraćaju. Akcija „Jabuka ili limun“ prvenstveno je usmerena na edukaciju đaka, ali je ne manje značajan i aspekt podsećanja vozaća da su deca ravnopravan i aktivan učesnik u saobraćaju. Disciplinovana vožnja i poštovanje signalizacije u velikoj meri doprinose smanjenju broja saobraćajnih žrtava, a naročito dece.\nProjekti poput „Jabuka ili limun“ pokazali su se kao odličan vid prevencije. Dokaz toga je da iz godine u godinu raste broj škola i gradova koji žele da učestvuju u akciji, na veliko zadovoljstvo naše kompanije“, istakla je Nataša Đurđević, direktor Sektora za odnose s javnošću Delta Generali Osiguranja.\nPrema statističkim podacima, deca su najugroženiji učesnici u saobraćaju, dok je Srbija među saobraćajno najnebezbednijim zemljama u Evropi. Deca najčešće stradaju u naseljima, kada prelaze kolovoz van pešačkog prelaza, a posebno pri izlasku na kolovoz iza parkiranih automobila. U 2011. godini u Srbiji je 728 lica izgubilo život u saobraćaju, dok je 19.312 povređeno.\nIsplata drugog dela naknade za nezaposlene\n11.02.2020. Ozon Komentari su isključeni na Brnabić u poseti Sremskoj Mitrovici\n14.10.2016. Ozon Komentari su isključeni na Slobodna radna mesta u Opštoj bolnici Sremska Mitrovica


Uspješna realizacija projekata - Naša riječ Zenica\nUdruženje poslodavaca Zenica uspješno je implementiralo projekat „POKAZ 2“, sufinansiran od Grada Zenica, a u toku je i realizacija projekta „Značaj i primjena digitalne transformacije u MSP“, sufinansiran od Federalnog ministarstva razvoja, poduzetništva i obrta.\nCilj projekta „POKAZ 2“ je podizanje stepena svijesti upravitelja zgrada i etažnih vlasnika zgrada kolektivnog stanovanja o značaju i koristima provođenja mjera energijske efikasnosti posebno u procesu utopljavanja zgrada, smanjenja troškova održavanja, mogućnosti finansiranja putem grantova pod povoljnijim uvjetima na način da etažni vlasnici učestvuju sa određenim sredstvima u renoviranju zgrada zajedno sa nadležnim institucijama i uz pomoć upravitelja.\nOdržane su radionice u četiri mjesne zajednice: MZ „Centar“, MZ „Londža“, MZ „Jalija“ i MZ „Bilino polje“, dok je u MZ „Nova Zenica“ podijeljen radni materijal. Na radionicama je učesnicima podijeljen edukativni i radni materijal i upoznati su sa mogućnostima dodatnog obezbjeđenja finansijskih sredstava pored grant sredstava koje obezbjeđuje Grad Zenica.\nPrimjena digitalne transformacije u MSP\nSavremeni trendovi u našoj državi, regionu i cijelom svijetu su uvođenje i primjena digitalnih tehnologija u MSP-u. Digitalne tehnologije nude nove prilike startupima i već etabliranim malim i srednjim preduzećima da učestvuju u nacionalnoj, ali i globalnoj ekonomiji, koriste vještine i talente, imaju pristup različitim instrumentima finansiranja, inovacijama i rastu. Ipak, uvođenje digitalnih tehnologija je nejednako i mnoga MSP zaostaju u ovom polju, naročito kad se radi o usvajanju alata i aplikacija koja za cilj imaju povećanje produktivnosti i bržeg protoka informacija. Cilj projekta „Značaj i primjena digitalne transformacije u MSP“ je „Podizanje svjesnosti poduzetnika o značaju i primjeni digitalne transformacije u MSP kao sredstvu za unapređenje upravljanja kompanijom i poboljšanje poslovnih rezultata“. Trenutne aktivnosti Udruženja na realizaciji ovog projekta su organizacija četiri radionice na različite teme: primjena elektronskog poslovanja, lojaliti kartica, e-potpis; , digitalni marketing i online prodaja, primejna digitalnih tehnologija u mikro i malim firmama, digitalna transformacija i razvoj novih proizvoda. Planirano je da se radionice održe u decembru ove godine i januaru 2022. godine.\nU pripremi je poziv za firme za besplatno prisustvovanje radionicama na navedene teme.


Ukradena velika kosovska zastava, na jarbolu manja - 14.02.2018, Sputnik Srbija\nNepoznati lopovi ukrali su veliku kosovsku zastavu nekoliko trenutaka pre nego što je trebalo da bude postavljena na jarbol na ulazu u Prištinu. 14.02.2018, Sputnik Srbija\nTo je potvrdila kosovska policija.\nIstraga je u toku, a umesto ukradene, postavljena je druga, znatno manja kosovska zastava, javlja RTS.\nKako su izvestili prištinski mediji, zastava je ukradena iz vozila dok su se vatrogasci spremali da je podignu na jarbol.\n14 Februar 2018, 07:16\nO krađi je odmah obaveštena policija, a na mesto događaja su ubrzo stigli specijalci.\nUkradena zastava je trebalo da zameni albansku, koja se vijorila na jarbolu na ulazu u Prištinu.\nTa odluka izazvala je gnev izvesnog broja građana, a policija je na silu sa protesta odvela najagresivnijeg učesnika.\nSkidanju nacionalne albanske zastave i podizanju na jarbol kosovske zastave se usprotivila grupa od dvadesetak građana koji su glasno negodovali i vređali zamenika gradonačelnika Prištine Seljima Pacolija.\nPosle mnogo rasprava, posebno na društvenim mrežama, konačnu odluku o zameni zastave je doneo premijer Kosova Ramuš Haradinaj, koji je naložio nadležnim službama da se tokom današnjeg dana zamene zastave.\nPremijer Kosova Ramuš Haradinaj izjavio je da postavljanje zastave Kosova na jarbolu predstavlja poštovanje Kosova na desetu godišnjicu proglašavanja njegove nezavisnosti.\n„Ovom zastavom stremimo razvoju zemlje i njenoj evroatlantskoj budućnosti“, napisao je Haradinaj na Fejsbuku.


CcTv UTP CAT6 patch kabal 1m-žuti, UTP CAT6 patch kabal 1m-žuti, Cctv, Kablovi, Instalacioni materijal, prodaja, cena, ugradnja, montaža, Beograd\nPočetnaInstalacioni materijalKabloviCcTv UTP CAT6 patch kabal 1m-žuti\nCcTv UTP CAT6 patch kabal 1m-žuti\nPatch kabl CAT6 sa RJ45 muškim konektorima na krajevima, izuzetnog kvaliteta dužine 1 metar, žute boje. Koristi se u sistemima video nadzora najčešće za povezivanje modema/rutera sa DVR uređajem. Konektori na krajevima su fabrički zaliveni i testirani pa izvlačenje neke od žica nije moguće ni usled torzije ili zatezanja. Za pravilnu konekciju i povezivanje ovog patch kabla nije potreban dodatni alat. Takođe patch kablovi služe i za povezivanje različite mrežne opreme, kako međusobno tako i sa ostalom IT opremom.\nŠifra proizvoda: 14152 Kategorije: Instalacioni materijal, Kablovi Oznake: Beograd, Cctv, CcTv UTP CAT6 patch kabal 1m-žuti, cena, Instalacioni materijal, Kablovi, montaža, prodaja, ugradnja, UTP CAT6 patch kabal 1m-žuti\nUTP CAT6 patch kabal 1m-žuti\nOstavi prvi recenziju za “CcTv UTP CAT6 patch kabal 1m-žuti” Odustani od odgovora\nCcTv UTP CAT6 patch kabal 3m-žuti\nCcTv UTP CAT6 patch kabal 1.5m-žuti\nCcTv UTP CAT6 patch kabal 0.5m-žuti\nCcTv UTP CAT6 patch kabal 2m-žuti


Putin: Rusija previše verovala Zapadu\nNajveća greška Rusije u poslednjih 15 godina jeste to što je previše verovala Zapadu, izjavio je ruski predsednik Vladimir Putin.\nOn je na pitanje nemačkog akademika tokom 14. sastanka Valdajskog kluba za diskusiju o greškama Moskve u odnosima sa Zapadom rekao da je rusko poverenje pogrešno protumačeno i da je "iskorišteno", prenosi Rojters.\n"Naša najveća greška je bila to što smo vam previše verovali. Naše poverenje ste protumačili kao slabost i to ste iskoristili", rekao je Putin nemačkom akademiku.\nOn je kazao da su predsednika SAD Donalda Trampa politički protivnici sprečili da ispuni predizborna obećanja.\nPutin je dodaoda je Trampova nepredvidivost povezana sa "snažnim otporom u SAD".\nOn je istakao da Rusija ostaje otvorena za saradnju sa SAD.\nRusija je bila zadovoljna Trampovim izborom za predsednika SAD ali nade u poboljašanje odnosa s Vašingtonom su raspršene istragama Kongresa i Federalnog istražnog biroa (FBI) o vezama Trampove kampanje s Rusijom.\nPutin je takodje upozorio da će Moskva recipročno odgovoriti na svako ograničenje rada ruskih medija u SAD.\nRT je saopštila da se suočava sa zahtevom SAD da se registruje kao strani agent i priloži detaljne lične podatke za sve zaposlene, što je zahtev koji ta medijska kuća tumači kao pokušaj da je izbace iz SAD.